ועדת הכלכלה, כנסת 19, פרוטוקול מספר 149, 2013-12-23 12:30

אבישי ברוורמן: רבותי, כבוד השר, היום אתה בכיסא של שר האנרגיה.

סילבן שלום: שר התשתיות הלאומיות, האנרגיה והמים.

אבישי ברוורמן: שר התשתיות הלאומיות, האנרגיה והמים.

אבישי ברוורמן: היום אנחנו דנים בנושא האנרגיה בלבד.

אבישי ברוורמן: רבותי חברי הכנסת, מכובדי, ביקשתי מהשר שלום שהוא יפתח בקצרה – עשר דקות – בנקודות עיקריות איפה הוא רואה את מצב האנרגיה היום, לאן הוא רוצה להוביל אותה, בצורה ברורה, ואז אנחנו נפתח בשאלות, בהערות, כדי שהשר וצוותו יוכלו לענות לדברים, כמו שהדברים מקובלים בסנאט האמריקני ובמקומות אחרים, כי אנחנו יודעים שיש שרים – בעבר היו, לא היום – שאתה נותן להם, מדברים שעתיים על המצגת.

סילבן שלום: גם היום.

סילבן שלום: לא היום אני, אבל - - -

אבישי ברוורמן: אנחנו רוצים פה דיון ואני מכיר את השר שלום.

אבישי ברוורמן: כבוד השר שלום, בבקשה.

סילבן שלום: תודה רבה, אדוני היושב-ראש, חברי הכנסת, אני שמח לסקור את פעילות משרד התשתיות הלאומיות, האנרגיה והמים.

סילבן שלום: משרד התשתיות, האנרגיה והמים הוא משרד שהציבור משתמש בו בצורה מלאה, אבל הוא לא מרגיש מחובר אליו.

אבישי ברוורמן: הוא מרגיש מנותק, אתה אומר.

סילבן שלום: לא.

סילבן שלום: משרד החינוך, משרד הביטחון, המשרד לביטחון פנים, משרד האוצר, יש להם איזו אינטראקציה, אבל תחשוב על אדם שקם בבוקר, הפעולה הראשונה שהוא עושה, הוא מדליק את החשמל, זה המשרד; הוא הולך לשירותים, מוריד את המים, ביוב זה המשרד; המים שהוא שוטף פנים זה המשרד; הוא הולך למטבח, מכין קפה, גז זה אנחנו; נכנס לאוטו, דלק זה אנחנו.

סילבן שלום: כל פעולה הכי בסיסית – חשמל, ביוב, מים, גז, דלק – זה פעילות של המשרד.

סילבן שלום: רוצים שהדבר הזה יהיה כמובן באספקה אמינה, זולה ונקייה, אבל אף אחד לא מעלה בדעתו בעצם שכל מה שהוא עושה זה פעילות המשרד, כל הפעולות הכי בסיסיות בבוקר של האדם.

סילבן שלום: אין ספק שהמשרד, שאני הייתי המנכ"ל שלו לפני 23–24 שנים - -

אבישי ברוורמן: עם השר מודעי.

סילבן שלום: - - עבר שינוי דרמטי, גם תוספת המים אבל בעיקר אני חושב תוספת הגז, שלאחרונה הפך להיות משהו מרכזי.

סילבן שלום: אפשר להעביר את המצגת?

סילבן שלום: תודה.

סילבן שלום: מטרות המשרד: כמובן, פיתוח משק הגז הטבעי לצד מימוש פוטנציאל היצוא.

אבישי ברוורמן: כבוד השר פריצקי, השר לשעבר.

אבישי ברוורמן: יוסף, בוא לשולחן הכבוד, בבקשה.

אבישי ברוורמן: אנחנו, יש לנו כבוד גם לשרים בעבר, לא רק לשרים בעתיד.

<יוסף פריצקי: תודה רבה.

סילבן שלום: אני כמובן אפרט.

סילבן שלום: הבטחת אספקת אנרגיה לכלל המשק באופן אמין, זמין, יעיל, באיכות גבוהה, נקייה כמובן; הפחתת יוקר המחייה.

סילבן שלום: המשרד הזה הוא חוד החנית של הפחתת יוקר המחייה, ואני אתייחס לזה בהמשך.

סילבן שלום: פיתוח אנרגיות מתחדשות, גיוון מקורות האנרגיה, כדי שתהיה לנו לא רק הסתמכות על אנרגיה קונבנציונלית, אנחנו רוצים להגיע גם לאנרגיות מתחדשות; עידוד התחרות בתחום האנרגיה; ניצול מושכל של משאבי הטבע, והגברת המודעות לדירוג אנרגטי של כלל מוצרי החשמל.

סילבן שלום: אנחנו עכשיו יצאנו במבצע לדבר הזה, ואני אפרט.

סילבן שלום: יש לנו שיתוף פעולה כמובן בין שלושת המשרדים שאני עומד בראשם, כמו עכשיו למשל לגבי תעלת הימים, שיתוף פעולה מצוין של המשרד לשיתוף פעולה אזורי נגב גליל, וכמובן משרד המים, משרד התשתיות.

סילבן שלום: המשרד לפיתוח הנגב והגליל, אנחנו מזרימים גז טבעי לנגב, לגליל, וגם האנרגיות המתחדשות- היחידות של האנרגיות, היחידות של היח"פים, חלקן הגדול נמצא גם בנגב ובגליל – יח"פים זה יצרני חשמל פרטיים.

סילבן שלום: לגבי הנושא של נפט וגז טבעי היה דיון ארוך כמו שאתה יודע, הממשלה קיבלה החלטה לייצא 40% מכלל הגז, והדבר הזה מכניס גם הכנסות גבוהות למדינה.

סילבן שלום: לפי בנק ישראל זה ייתן כבר השנה הזאת אחוז אחד של צמיחה נוספת, ואחוז של צמיחה זה אומר כמובן הרבה יותר מקומות עבודה, זה אומר הרבה יותר הכנסה למשק ולתושבים עצמם, ועלייה ברמת חיים.

סילבן שלום: אנחנו מדברים על 500 מיליון שקלים, וב-2015 זה צפוי להגיע למיליארד שקלים.

סילבן שלום: אנחנו מדברים על הענקת רישיונות לחיפושי נפט, אנחנו מקווים גם שיהיה נפט מעבר לעניין של הגז.

סילבן שלום: עוקבים אחרי תוכנית העבודה של פיתוח שדות הגז, פיקוח על קידוחי הנפט, והפעלת מרכז מידע לאומי לחיפושי נפט וגז טבעי.

סילבן שלום: בנושא של אספקת הגז הטבעי אנחנו רוצים לפקח כמובן גם על קביעת התעריפים כדי שלא תהיה העדפה ברורה לטובת רוכש גדול מול רוכש קטן, ופתאום לייצוא ימכרו ב-X ובארץ ימכרו ב-X2.

סילבן שלום: זה לא יקרה.

סילבן שלום: לכן, כל חוזה צריך לבוא לאישורנו, אנחנו צריכים לראות שאין כאן העדפה של צרכן כזה על פני צרכן אחר.

סילבן שלום: כמובן שיהיו להם כל כללי הבטיחות הנדרשים, ואנחנו מבחינתנו רוצים לעשות את הכול כדי שהדבר הזה יהיה בצורה נכונה.

סילבן שלום: אנחנו מפקחים גם על רשת ההולכה של הגז, שהיא כמובן מורכבת, גם רישיונות החלוקה.

סילבן שלום: הוחלט שאת ההולכה גז מבצעת בצינורות אבל באספקה זכו חברות מסוימות, והן אלה שמספקות את הגז.

סילבן שלום: אני רוצה לתת לך כדוגמה, אדוני היושב-ראש, עד כמה הדבר הזה מביא לחיסכון מדהים.

סילבן שלום: מפעל אחד באופקים – אחד – שקוראים לו "שניב", כתוצאה מזה שהצלחנו להגיע עם הגז אליו, חוסך 50,000 שקלים ביום, מיליון וחצי שקלים בחודש, כמעט 18 מיליון שקלים בשנה.

סילבן שלום: אמרתי לו: כמה הרווחת קודם כי הרי אם הרווחת פחות מ-18 מיליון, סימן שאתה בכלל מפסיד.

אריאל אטיאס: זה במקום סולר?

סילבן שלום: במקום כל השימוש בדלקים אחרים.

<קריאה: מזוט.

אבישי ברוורמן: מזוט בעיקר, כן.

סילבן שלום: ולכן, כאשר מגיע אליו הגז, הוא כמובן חוסך בצורה משמעותית.

סילבן שלום: בנאות חובב, מה שקראו פעם רמת חובב, מפעלים חוסכים ארבעה-חמישה מיליון.

סילבן שלום: הגענו לפניציה ירוחם, כל הדבר הזה מביא לאפשרות כמובן לקלוט יותר עובדים.

אבישי ברוורמן: אין ספק.

סילבן שלום: מביא את האפשרות להתחרות בצורה טובה יותר.

סילבן שלום: למה?

סילבן שלום: כי אם יש לו עלויות אנרגיה הרבה יותר נמוכות, הוא יכול להתחרות גם בארץ מול ייבוא, ואם הוא מייצא לחוץ-לארץ, גם.

אבישי ברוורמן: בנוסף לזה, הגז יותר נקי.

סילבן שלום: הגז יותר נקי כמובן, וכך הלאה.

סילבן שלום: משק הגז הטבעי – המשק כולו, בשלב הזה כבר, חוסך מעל מיליארד שקלים בחודש.

סילבן שלום: אנחנו מדברים על 2015, החיסכון יהיה שלושה מיליארד שקלים בחודש, כמעט 40 מיליארד שקלים בשנה ייחסכו כתוצאה מהשימוש בגז.

סילבן שלום: זה תהליך של שרשרת.

סילבן שלום: כשאמרתי שהמשרד הזה הוא חוד החנית במאבק ביוקר המחייה, כאשר הגז למפעלים הוא הרבה יותר זול, הוא גם יותר זול לחברת החשמל.

סילבן שלום: חברת החשמל – עזבו את הסופה עכשיו ואת העניין של ההוצאות העודפות שיש להם כתוצאה מזה - -

אבישי ברוורמן: דיברנו על זה כבר.

סילבן שלום: - - אבל במצב רגיל, כאשר הם כבר מגיעים ל-60% ויגיעו ל-70%, ואסור שיהיה יותר, כי אז הם מסתמכים על מקור אחד ויש לנו רק צינור אחד - - -

אבישי ברוורמן: מדברים על כך שבסוף אולי נגיע ל-60%.

אבישי ברוורמן: 40% יצרנים פרטיים.

סילבן שלום: לא.

סילבן שלום: יצרנים פרטיים זה בייצור, אבל בשימוש בתחום האנרגיה של חברת חשמל, האם היא תשתמש בדלקים, מה אחוז הגז מתוך כלל הדלקים – פחם, מזוט וגז.

סילבן שלום: אנחנו אומרים, 60%–70% מקסימום כי אנחנו לא רוצים להסתמך רק על מקור אחד.

סילבן שלום: אבל, ברגע שהיא משתמשת ב-70%, עלויות הייצור שלה הן הרבה יותר נמוכות.

סילבן שלום: כאשר תעריף החשמל יורד, גם ייצור המים – אם זה בהתפלה ואם זה בשאיבה – הוא מבוסס הרבה על אנרגיה, גם גז וגם כמובן חשמל המון, זה גם יכול להוריד את מחירי המים, שהורדנו אותם רק בשבוע שעבר ב-5%.

סילבן שלום: וכמובן, ירידת מחירי המוצרים כולם כי כל מפעל שיש לו היום פחות לשלם חשמל, פחות לשלם מים, פחות לשלם על גז, מחירי המוצרים שלו הרבה יותר זולים, כך שאנחנו רואים את המאבק ביוקר המחייה ואת הורדת יוקר המחייה כדבר דרמטי, כל אזרח ייהנה מזה בסופו של דבר כי המוצר הסופי למשתמש יהיה יותר זול – אם זה בחשמל, אם זה במים ואם זה במוצרים שהוא צורך.

אבישי ברוורמן: ברור.

סילבן שלום: התחלנו עם הגז הזה ב-31 במארס 2013, ובשנים הקרובות יוזרמו מהמאגר לשימוש בישראל שמונה BCM בשנה.

סילבן שלום: פעם אחת נגיד מה זהBCM – כל אלה שרוצים להשתמש במלים מפוצצות – BCM זה Billion cubic meters, זאת אומרת מיליארד מטר מעוקב, מיליארד קוב בשפת העם.

סילבן שלום: במקום לכתוב שמונה מיליארד קוב - שמונה BCM, אבל שכל אחד מהנוכחים כאן ומהצופים שלנו ידע ששמונה BCM, פירושו שמונה מיליארד קוב.

סילבן שלום: כשכתוב BCM זה מיליארד קוב.

אבישי ברוורמן: יפה.

סילבן שלום: ולכן, אנחנו מדברים על שמונה מיליארד קוב, כאשר יש לנו גם אונייה מגזזת, שהיא נותנת גיבוי לצורך לאספקת גז נוסף במידה שאנחנו צריכים, והאונייה המגזזת נמצאת שם, מאפשרת תוספת של אספקת גז טבעי של 1 BCM, קרי 1 מיליארד קוב.

סילבן שלום: חיבור מפעלים בנגב – דיברתי – מפעל "שניב", עוד מפעלים שיש לנו; ושימוש בגז הטבעי גם לטובות אותן יחידות פרטיות של ייצור חשמל.

סילבן שלום: הם גם משתמשים כמובן בייצור פרטי.

סילבן שלום: תעברו הלאה על המפות, התמונות היפות.

סילבן שלום: מעבר לנושא הגז, למשרד יש את כל נושא הדלק, גם הפיקוח על הדלק, שיהיה דלק נקי, אמין, שלא ימהלו אותו, שהוא יגיע לצרכנים בכל מקום שבו הם רוצים להשתמש בו, ויש בעניין הזה פיקוח רציני.

סילבן שלום: אנחנו עכשיו עושים חוק חדש למשק הדלק כדי להסדיר את הרישיונות, בעלויות צולבות, פיקוח, אכיפה, כמובן שיהיה לנו גם דלק לשעת חירום.

סילבן שלום: דרך אגב, עכשיו בזמן הסערה זה היה גם לספק חשמל, אבל גם לספק דלק, מים וגז, גם לזה היה קשה להגיע בגלל חסימות, בגלל סערות.

סילבן שלום: בירושלים ובצפון היינו צריכים להביא את כל הדברים האלה עד לבית הצרכן כדי שיהיה לו, אז ברוך השם, אף אחד לא שמע על דלק, על גז ועל מים, הצלחנו להגיע.

סילבן שלום: במים, איפה שלא הגענו, הבאנו גם בקבוקי מים מינרליים לאנשים כדי שיוכלו להשתמש בהם.

סילבן שלום: אנחנו רוצים לעבור לדלקן אוניברסלי, התחלנו כבר במהלך.

סילבן שלום: הרבה פעמים אתה נכנס עם האוטו שלך, יש לך תחנת דלק רק מסוג אחד, חברה אחת.

סילבן שלום: איזו חברה יש כאן בכנסת?

אבישי ברוורמן: פז.

<לאה ורון: פז.

<לאה ורון: כולנו עם פזומט.

סילבן שלום: פז, אז רק פז, אבל אתה נוסע בצפון, אתה רואה דלק, אתה רואה סונול, אתה לא יכול להיכנס.

סילבן שלום: בשביל מה?

סילבן שלום: מה, יש בעיה?

סילבן שלום: אין שום בעיה.

סילבן שלום: תעשה דלקן אחד, ואתה יכול להיכנס לכל תחנה, כמו שהוא קורא את זה.

אבישי ברוורמן: אין ספק.

סילבן שלום: כשאתה מרים טלפון מפלאפון לפרטנר, לסלקום או לאורנג' - - -

אבישי ברוורמן: לא עונים לך?

אבישי ברוורמן: ברור.

סילבן שלום: אותו דבר.

סילבן שלום: אותה שיטה, אותו עניין.

אריאל אטיאס: מתי זה יהיה?

<לאה ורון: בכנסת הקודמת הייתה הצעת חוק של שי חרמש.

סילבן שלום: אנחנו התחלנו את התהליך.

סילבן שלום: צריך להביא אותו, זה ייקח כשנה עד שאנחנו עושים את זה.

סילבן שלום: אני מעריך שבעוד שנתיים זה ייכנס.

אריאל אטיאס: בעצם, אתם תכפו על החברות שהמונה שלהן יקרא את כל החברות.

סילבן שלום: הדלקן שיגיע לארץ יהיה רק דלקן מסוג אחד, אוניברסלי.

דוד צור: אבל התעריף - - -

אריאל אטיאס: מאחר שמדובר בהנחה – זה לא שסתם יש דלקן, אתה מקבל מחיר מופחת – השאלה אם אתה מאבד את ההנחות.

סילבן שלום: לא, חס וחלילה, חס ושלום.

סילבן שלום: רק כשהם ידעו לבוא ולקרוא את זה, ואם תרצו אחרי כן ירחיב ראש מינהל הדלק.

אריאל אטיאס: שלא נאבד את ההנחות.

אבישי ברוורמן: אני רק רוצה להגיד, כבוד השר - חבר הכנסת אטיאס, אתה היית שר, כמדומני, חבר הכנסת שי חרמש כבר הגיש את זה בעבר – אנחנו מחכים לתקנות, אנחנו מחכים לך.

אבישי ברוורמן: תביא את התקנות ואנחנו נסדר את זה.

אריאל אטיאס: הוא אומר שזה בעוד שנתיים.

אבישי ברוורמן: מה עוד שנתיים?

<אורנה הוזמן בכור: לא.

<אורנה הוזמן בכור: שנה.

סילבן שלום: שנה זה עד שגומרים את כל התהליך.

סילבן שלום: חן, אתה רוצה להתייחס לזה?

אבישי ברוורמן: תחישו את זה.

סילבן שלום: נתתי הוראה להחיש את זה כמה שיותר.

אבישי ברוורמן: מר בר-יוסף, הלוא כבר מדברים על זה שלוש שנים, שנתיים.

אבישי ברוורמן: למה אי-אפשר לעשות את זה?

<מתי יצחק: 14 שנה.

אבישי ברוורמן: ארבע שנים מדברים על זה שפז וכולם יעברו.

אבישי ברוורמן: למה אי-אפשר להביא את זה בעוד חודש לוועדה, ונאשר את זה?

<חן בר-יוסף: לשמחתנו, זה אפילו לא מצריך את הוועדה, זה מצריך רק שהפיתוח הטכנולוגי יסתיים.

<חן בר-יוסף: התקנות שאותן עשינו ביחד עם ועדת הכלכלה – תקנות של שר התשתיות הלאומיות – אושרו בוועדה, אבל הן דרשו הליכה לתקן ישראלי.

<חן בר-יוסף: מכון התקנים סיים את התקן לפני סדר גודל של חודשיים.

<חן בר-יוסף: התקן עצמו עדיין לא מאפשר את יישום הדבר הזה, יש שם אלמנט של קידוד.

<חן בר-יוסף: אני מזכיר, עד עכשיו כל חברה שמרה לעצמה את הסוד, שמרה את הקוד של הרכב שלך בעצמה, הוא לא יצא לאף אחד.

<חן בר-יוסף: עכשיו אתה אומר, אני נכנסתי – כמו שהזכיר השר – בפז, אני מחר רוצה גם להיכנס בדלק, אני רוצה לעשות את זה בהעברה של חתימה בלבד.

<חן בר-יוסף: לכן, אנחנו צריכים אלמנט של הצפנה נוסף, שלא קיים בתקן, שעליו עובדים עכשיו, יצא מכרז של המשרד ויצא מפרט.

<חן בר-יוסף: סדר גודל של שנה פלוס מספר חודשים של התאמות והתארגנות.

אבישי ברוורמן: יש לנו קשרים בכל המקומות בסייבר.

אבישי ברוורמן: מה שאתה רוצה, נעזור לך.

אריאל אטיאס: תביא אותם גם לוועדת הכלכלה.

אבישי ברוורמן: תודה רבה.

אריאל אטיאס: סליחה, יש לי שאלה.

אריאל אטיאס: מה עם המחיר?

אריאל אטיאס: אמרו שהמחיר לא ייפגע.

אריאל אטיאס: למה לא ייפגע?

<חן בר-יוסף: לגבי המחיר, לשמחתנו, מה שזה מאפשר זה ללקוח לבחור.

<חן בר-יוסף: אתה אומר: אני לקוח, יש לי מיליון ליטר שאני צורך בחודש.

<חן בר-יוסף: אני בא, אני מוכן להשתעבד אליך, חברה X, ורק אצלך אני אקנה.

<חן בר-יוסף: הוא ייתן לך מחיר אחד.

<חן בר-יוסף: אתה אומר: אני לקוח קצת יותר מסובך.

<חן בר-יוסף: יש לי אנשים שגרים בצפון, יש לי ספקים שגרים בדרום, אני לא יכול להשתעבד לחברה אחת, הפריסה שלה לא מספיק טובה.

<חן בר-יוסף: ברור לך שבאיזשהו משחק בין כמה חברות, יכול להיות שהמחיר שלך ישתנה.

<חן בר-יוסף: דרך אגב, המחיר גם יכול לרדת, לא רק לעלות.

<חן בר-יוסף: למה?

<חן בר-יוסף: כי חברות ענק שאמרו רק לי יש את הפריסה, פתאום יצטרכו להתמודד עם חברות הרבה יותר קטנות, שהפריסה שלהן אולי פחות טובה אבל לך ספציפית כלקוח יש נוחות להתקשר דווקא אתן.

אבישי ברוורמן: יפה מאוד.

<חן בר-יוסף: פתאום הוא יצטרך להתמודד בהתמודדות שהוא לא מכיר.

<חן בר-יוסף: זה פותח את השוק הזה לתחרות ויאפשר כמה אפשרויות.

אבישי ברוורמן: מר בר-יוסף, הסברת את זה יפה מאוד.

אבישי ברוורמן: אנחנו נחיש אותך גם מהכיוון הזה.

<חן בר-יוסף: תודה.

אבישי ברוורמן: כבוד השר, תמשיך בבקשה.

סילבן שלום: יש חותם אלקטרוני, כדי למנוע מהילות דלק.

סילבן שלום: לגבי גז – אנחנו מסדירים את התעריפים, את הפיקדונות על מכלי הגז.

סילבן שלום: לצערי, הפיקוח לא נמצא בידינו, הוא נמצא בידי משרד הכלכלה הרבה מאוד שנים.

סילבן שלום: היה ניסיון של משרד התשתיות להעביר את זה אליו.

סילבן שלום: מי רוצה לקבל על עצמו דבר כזה?

סילבן שלום: הרי כל אחד צריך לברוח – מה אני צריך, מחר יתפוצץ בלון גז, מחר יקרה דבר כזה.

סילבן שלום: למרות זאת אנחנו מבקשים את זה.

סילבן שלום: לצערי, לא הולך.

אבישי ברוורמן: אוקיי.

אבישי ברוורמן: יש ראש ממשלה, תפנה אליו, הוא יאשר לך.

אריאל אטיאס: ותעביר את זה לוועדת הכלכלה.

סילבן שלום: מדובר פה בשמירה על הבטיחות.

סילבן שלום: מינהל החשמל – בחשמל עכשיו יש ועדה בראשות יוגב לקבוע רפורמה במשק החשמל.

סילבן שלום: אנחנו נעשה רפורמה אמיתית, רפורמה שתביא לשינוי, ולשינוי משמעותי.

סילבן שלום: הרפורמה הזאת בסופו של דבר תוריד את שיעור הייצור ואת אחוז הייצור של חברת החשמל בצורה דרמטית לטובת יצרנים פרטיים.

סילבן שלום: אנחנו נאפשר כמובן גם אנרגיות מתחדשות.

סילבן שלום: יש החלטה שעד 2020, 10% מכלל הייצור במשק יהיה באנרגיות מתחדשות, כך שאנחנו נגיע בסופו של דבר גם להתייעלות בחברת החשמל.

סילבן שלום: אין שום סיבה שמספר העובדים יישאר כמו שהוא היום, אנחנו נגיע לצמצום מספר העובדים.

סילבן שלום: אנחנו מדברים על כמויות באזור ה-2,000, הם מדברים על פחות.

סילבן שלום: בסופו של דבר אנחנו נקבל את ההחלטות.

סילבן שלום: גם ההטבות שניתנות – כמו חשמל חינם ואחרות – ייעלמו מהעולם, ואנחנו נגיע בסופו של דבר לחברה שהיא יותר יעילה וצריכה להתמודד גם מול תחרות.

סילבן שלום: כמובן שבתחרות יש היום מצב שבו היצרנים הפרטיים מתקשרים עם לקוחות גדולים, נותנים להם הנחה די משמעותית לעומת מה שחברת חשמל נותנת.

סילבן שלום: אנחנו נצטרך לסדר את המשק בצורה ראויה, בצורה נכונה.

אבישי ברוורמן: נכון מאוד.

סילבן שלום: בכל מקרה, מדובר בחברה שבזמן סערה היא יצאה מייד לטפל, עם 2,000 עובדים, כאשר אולי חברות אחרות היו אומרות: קודם כול תגיד כמה אתה נותן לנו בשביל הדבר הזה, מה אנחנו צריכים לקבל.

אבישי ברוורמן: נכון מאוד.

סילבן שלום: קודם כול, אין להם 2,000 עובדים, אבל נגיד אנחנו מעלים את כל העובדים שלנו, כמה אנחנו מקבלים מהממשלה.

סילבן שלום: ויש דיון.

סילבן שלום: התברר שבמדינות אחרות, הכי מתפתחות שיש – הכי מפותחות, לא מתפתחות, מתפתחות זו מילה לא טובה – הכי מפותחות שיש, עד שהסערה לא נגמרת, עובדי חברת חשמל בכלל לא נכנסים.

סילבן שלום: רק כשהסערה נגמרת הם נכנסים.

אבישי ברוורמן: כבוד השר, אני רוצה לספר לך.

אבישי ברוורמן: אנחנו הבאנו פה את חברת חשמל עוד ביום שלישי שעבר, מייד בזמן הסופה.

אבישי ברוורמן: אתמול חברי הוועדה, אנחנו ביקרנו בחברת חשמל, ואני רוצה להגיד לך שלושה דברים.

אבישי ברוורמן: לגבי הסופה, אין ספק שחברת חשמל פעלה בצורה מדהימה.

אבישי ברוורמן: היו כמה דברים שצריך לשפר בעניין של 103 וכולי, אבל מדהימה, ואם היו מפריטים – כמו שהייתה ההצעה בזמנו, אתה זוכר לפני שנים, לאיזה 17 חברות, היה קורה פה מה שקרה בקליפורניה.

אבישי ברוורמן: אני מזכיר לכולם שבקליפורניה הופרטה מערכת האנרגיה והחשמל, מי שהוביל אותה היה המושל – אתם זוכרים את איש השרירים, ארנולד שוורצנגר – התוצאה הייתה, במשבר שהיה שם הכול קרס, והוא הפסיד את מקומו.

אבישי ברוורמן: נפגשנו אתמול.

אבישי ברוורמן: אני אומר, גם הייתי יושב-ראש ועדת כספים כשאמרו לי, או-טו-טו העסק נגמר.

אבישי ברוורמן: אדוני כבוד השר, במשמרת שלך יש היום את ההזדמנות.

אבישי ברוורמן: הוועד עם מיקו צרפתי נהדר, ההנהלה רוצה, כולם.

אבישי ברוורמן: אנחנו מחכים, ועדת הכלכלה, אפילו בלוחות זמנים, כמה שתגישו את זה, פעם אחת.

אבישי ברוורמן: אני הייתי שמח שהקיץ הזה אנחנו נגמור כבר את הנושא הזה של הרפורמה, עם חברה שעובדת.

סילבן שלום: אני מאוד מקווה.

סילבן שלום: אנחנו מתקדמים.

אבישי ברוורמן: יפה מאוד.

סילבן שלום: מדובר שם בוועדה שהיא המקצועית ביותר שיש.

סילבן שלום: גם אורי יוגב, שהוא היום מנכ"ל רשות החברות, אבל ראש אגף תקציבים לשעבר.

אבישי ברוורמן: בהחלט.

סילבן שלום: אורנה הוזמן בכור, שהיא מנכ"לית המשרד לתשתיות לאומיות.

סילבן שלום: יש את ראש אגף תקציבים הנוכחי, אמיר לוי; הממונה על השכר, מר אמסלם; החשבת הכללית.

אבישי ברוורמן: כולם שם.

אבישי ברוורמן: אנחנו ממתינים.

סילבן שלום: כולם שם, ואצלנו גם כמובן ראש מינהל החשמל ואנשים נוספים.

אבישי ברוורמן: מה שלאה אומרת, שהיא שמה את יהבה על אורנה.

סילבן שלום: אני הייתי סומך את כל ידי, אחרי שאנחנו מעל 18 שנים עובדים יחד, אז אני יכול לומר לך - - -

אבישי ברוורמן: בדיוק.

אבישי ברוורמן: ח"י.

אבישי ברוורמן: בכל מקרה, הזמן הגיע.

אבישי ברוורמן: הכול בשל – הוועד, ההנהלה, גם הדרך.

סילבן שלום: אני חושב שצריך לעשות את זה.

אבישי ברוורמן: אנחנו מחכים לכם.

אבישי ברוורמן: קדימה.

סילבן שלום: כמו שאמרתי, אנחנו עוברים לשילוב של אנרגיות מתחדשות.

סילבן שלום: אנחנו מקימים מתקנים לייצור חשמל באמצעות אנרגיות מתחדשות, הליכי התכנון שיאפשרו הקמת טורבינות רוח.

סילבן שלום: כל העניין של תרמו סולארי, וסולארי, וביומסה וכל מה שצריך.

אבישי ברוורמן: תיכף נתייחס לזה.

סילבן שלום: גם בהתייעלות האנרגטית, תמיד אומרים שהאנרגיה הזולה ביותר היא זאת שאנחנו לא צורכים.

סילבן שלום: מה זאת אומרת אנחנו לא צורכים?

סילבן שלום: אנחנו יצאנו במבצע אדיר להחלפת מקררים.

סילבן שלום: הרי המקררים הישנים צורכים חשמל בכמויות מטורפות, אז היה מבצע מדהים שעבד.

סילבן שלום: עשינו אותו על פני כמה פעמים.

סילבן שלום: לצערי, עכשיו משרד האוצר החליט להפסיק את זה, אבל החלפנו.

סילבן שלום: כמה מקררים החלפנו?

<חזי ליפשיץ: 150,000.

סילבן שלום: 150,000 מקררים.

סילבן שלום: מזגנים.

סילבן שלום: לצערי הרב, בדודי שמש אנחנו פחות מצליחים.

סילבן שלום: מה התברר לנו?

סילבן שלום: שבכל הבתים הישנים שבהם יש דודי חשמל, רוב הבתים האלה הם בתים שמשכירים אותם לצעירים, והבעלים של הבתים האלה, אין להם אינטרס להשקיע ולהחליף לדוד שמש כי זה עולה כסף.

סילבן שלום: מה אכפת להם, מי שמשלם את החשמל זה השוכר, אין להם עם זה בעיה, כך שבזה אנחנו עדיין עושים מאמץ.

סילבן שלום: כמה הצלחנו עם דודי שמש עד עכשיו?

<חזי ליפשיץ: 3,500.

סילבן שלום: 3,500 דודי חשמל הסבנו לדודי שמש.

סילבן שלום: אנחנו מקווים שיהיו לנו יותר.

<אורנה הוזמן בכור: גם מזגנים וגם נורות.

סילבן שלום: גם מזגנים, גם נורות חסכוניות.

אבישי ברוורמן: סילבן, אני רוצה שתסיים.

סילבן שלום: עוד משפט.

סילבן שלום: גריטת מקררים, אנחנו גורטים אותם.

סילבן שלום: מחקר ופיתוח זה נושא מאוד מאוד חשוב, אבל אם אתה לוחץ עלי, אני אמשיך.

סילבן שלום: גם במחצבות ומכרות – היושב-ראש לוחץ – אני אעצור כאן.

סילבן שלום: רק לגבי משק המים, במילה אחת.

אבישי ברוורמן: כן, זו הנקודה, בבקשה.

סילבן שלום: זאת נקודה חשובה, שהיא צרכנית, ואתה התכוונת לשאול אותי.

סילבן שלום: גם כאן הצלחנו לגבש הוזלה של 5%, דבר שהוא יוצא מן הכלל, לאחר כמובן מאמצים אדירים.

סילבן שלום: אנחנו רוצים לצמצם את התאגידים.

סילבן שלום: אין ספק שמדובר בתאגידים שחלקם בזבזניים, חלקם ראוותניים, חלקם - -

אבישי ברוורמן: מיותרים.

סילבן שלום: - - עושים רושם של – לא רוצה להגיד אפילו את המילה – אבל אנחנו רוצים לייעל אותם.

סילבן שלום: אם אפשר היה לבטל אותם, זה היה אולי מהלך נכון, אבל כל מי שחושב – אני רוצה להגיד מילה לגבי המע"מ, כי אומרים, והציבור רואה אותנו עכשיו, אומרים: נכנס תאגיד המים אז משלמים מע"מ, מה שלא שילמנו קודם.

סילבן שלום: זה נכון, אבל כרואה חשבון אני יכול להגיד לך שעיריות, שהן מלכ"רים, לא יכולות להתקזז על המע"מ.

סילבן שלום: אם הן היו עדיין ממשיכות להחזיק את משק המים, כל ההוצאות שלהן היו גדולות במחיר המע"מ כי מה זה היה אומר בעצם?

סילבן שלום: שקוב המים הנוכחי היה עולה בכמעט 18%, ב-16% ומשהו.

סילבן שלום: זאת אומרת, אם העיריות יהיו, לא יהיה מע"מ אבל מחיר קוב המים יעלה.

סילבן שלום: למה?

סילבן שלום: כי העלות שלהם של צינור – הם קונים צינור נגיד ב-100 שקלים אבל משלמים עליו עוד 18% - הם לא מתקזזים על זה, לכן העלות שלהם של הצינור היא 118.

סילבן שלום: אבל התאגיד, כשהוא קונה ב-100, אצלו העלות היא רק 100 כי הוא מתקזז על המע"מ.

אבישי ברוורמן: נכון.

סילבן שלום: הציבור בטח לא הבין אותי - -

אבישי ברוורמן: אבל לא חשוב.

סילבן שלום: - - אבל מחיר קוב המים במידה שזה יחזור לעיריות יעלה בעוד 16%.

סילבן שלום: נכון שזה נותן חיסכון של 2%, אנחנו פועלים לעשות את זה, אבל זה לא מה שחושבים.

סילבן שלום: עדיין, צריך לייעל את המשק הזה, צריך להוזיל.

סילבן שלום: אנחנו עכשיו הדממנו את ההתפלה – התפלה, שאם כרגע יש לנו עודף מים, אין בה צורך, ואנחנו רוצים דרך זה גם להוזיל את התעריפים, והמדיניות שלי היא להוזיל את תעריפי החשמל, להוזיל את תעריפי המים, כמובן מחירי הגז שיורדים, מחירי האנרגיה, ודרך זה להוזיל את כל המוצרים במשק הישראלי.

סילבן שלום: זה הקו שאנחנו נוקטים בו, ולשם אנחנו נגיע.

אבישי ברוורמן: אני מאוד מודה לך, כבוד השר.

אבישי ברוורמן: אני פותח את הדיון.

אבישי ברוורמן: אני רוצה רק בתחילה, מכיוון שהמטרה כאן היא לשאול שאלות ספציפיות, לקבל הבהרות מהשר, אני אפתח ואנחנו נעשה את זה בשיטה המקובלת שבה אנחנו נותנים לחבר כנסת, מישהו שאינו חבר כנסת, בשיטת הריצ'רץ' או הזיגזג.

אבישי ברוורמן: אני רוצה להפנות מספר שאלות, והן לא בסדר שצריך לענות עליהן אבל בתחומים שתחת שיפוטו של השר, שבאמת מרחב הכנפיים שלו הוא אדיר וגם כושר הביצוע שלו בהתאם.

אבישי ברוורמן: בנושא של ניתוקי המים היה לנו דיון.

אבישי ברוורמן: אני מוכרח להגיד את האמת, שגם צפיתי בזמנו בסרט שבו משה איבגי כיכב, והאדם שמשה איבגי שיחק – יעקב הובל – הגיע בעצמו לוועדה.

אבישי ברוורמן: אנחנו העברנו את התקנות לגבי ניתוקי מים, אבל הייתה קריאה של חברי כנסת בוועדה, והשר פרץ פנה, האם יש מקום שמשרד האנרגיה יקדם הצעת חוק לפיה אסור בכלל לנתק מים כתוצאה מאי תשלום חשבון מים למשפחות חלשות.

אבישי ברוורמן: זה עלה, ברור שהאוצר התנגד, ולכן אנחנו העברנו את זה במגבלות.

סילבן שלום: אני רוצה שהציבור ידע מה העברנו בתקנות.

אבישי ברוורמן: לא, זה כבר אמרנו.

סילבן שלום: אין ספק שגם הייתה פנייה שלך, ואתה גם דואג לתחום הזה, וצריך להדגיש את זה – אתה לא אומר את זה, כנראה שאתה צנוע.

סילבן שלום: בכל מקרה, מה שאני רוצה להגיד זה דבר אחד.

סילבן שלום: אנחנו קיבלנו החלטה לצמצם את מספר הניתוקים, ולקבוצות מסוימות לא לנתק בכלל.

אבישי ברוורמן: בדיוק.

סילבן שלום: קודם כול, אין ניתוק אחרי אי תשלום של חשבון אחד, לכלל המדינה, אלא רק אחרי אי תשלום של שני חשבונות.

אבישי ברוורמן: יפה.

סילבן שלום: אין ניתוק על 300 שקלים אלא ניתוק רק מ-500 שקלים.

אבישי ברוורמן: יפה.

אבישי ברוורמן: זה מה שהעברנו.

סילבן שלום: זה לכלל המדינה.

סילבן שלום: שליחת חשבון לא תיעשה באופן רגיל אלא בצורה מסודרת, בדואר רשום שיגיע אליו.

סילבן שלום: והדבר האחרון, לגבי הקבוצה של הנזקקים.

סילבן שלום: לא ניתן יהיה לנתק בכלל – בכלל – למקבלי הבטחת הכנסה, לחד-הוריות, לניצולי שואה, לפרטיזנים, לנכים.

סילבן שלום: איפה חזי?

סילבן שלום: תגיד את הרשימה.

אבישי ברוורמן: לא, חזי, תעצור את זה עכשיו.

<לאה ורון: אין צורך, זה מונח בכללים בפני הוועדה.

אבישי ברוורמן: אנחנו דנו בוועדה ואנחנו הולכים לפי זה.

סילבן שלום: אני רוצה רק שידעו שאת הקבוצה הזאת – עכשיו אחרי שהעברת את זה – לא ניתן לנתק.

אבישי ברוורמן: לא פורמלי, הסכמנו על זה, אנחנו בהצבעה – יש לנו ישיבה תוך שבוע-שבועיים.

סילבן שלום: זה לא אומר שהם לא צריכים לשלם.

סילבן שלום: יעשו את הגבייה בצורה אחרת, אבל לא יהיה מצב שלא יזרום להם מים.

סילבן שלום: כמובן שאותן חברות שמספקות מים משלמות על המים האלה.

סילבן שלום: זה כמו בעניין של חשמל.

סילבן שלום: כשמספקים חשמל, בסופו של דבר מישהו צריך לשלם.

סילבן שלום: אם לא – כמו במים, כמו בחשמל, צריך להבין – אם לא מנתקים ולא גובים בשום צורה אחרת, העלות של אלה שלא משלמים נופלת - -

אבישי ברוורמן: נופלת על החלשים.

סילבן שלום: - - על כלל האוכלוסייה האחרת, והאוכלוסייה כולה צריכה לשאת בנטל הזה ולשלם כי מחיר תעריף המים או החשמל עולה כתוצאה מכך.

אבישי ברוורמן: תודה.

אבישי ברוורמן: מה שאני מנסה לעשות עכשיו, אני רוצה להעביר לך מספר שאלות.

סילבן שלום: אוקיי, אז תעביר את כולן.

אבישי ברוורמן: במקביל, נפתח את הדיון ואז אתם תענו עליהן תוך כדי דיון או לקראת הסוף.

אבישי ברוורמן: אני מוסיף את הנושא השני.

אבישי ברוורמן: כבוד השר, אתה זוכר שבדיון שהיה אנחנו מאוד שמחנו שהמחירים בהסכם עם התאגידים והעיריות ירדו ב-4%–5%, אבל אמרנו – זה באמת לא כל כך משמעותי.

אבישי ברוורמן: אתה הצהרת, ואני ציטטתי אותך בוועדה, שהמחירים ירדו במהירות ב-10%–15%.

אבישי ברוורמן: השאלה שלי, להצעה הזאת יש הלוא עלות תקציבית ולכן הממשלה לא קיבלה אותה בעבר, האם משרד האנרגיה מתכוון להפחית בדרך אחרת את תעריף המים כדי שבאמת ירד בצורה משמעותית ל-10%–15%.

אבישי ברוורמן: שאלה.

<נפתלי גור אריה: מה עם החשמל?

אבישי ברוורמן: סליחה, אני מתקדם.

אבישי ברוורמן: אני בא לנושא הבא.

אבישי ברוורמן: יש חשש של מחסור בגז, שיתחיל – ההערכות נעות, בין 2015 ל-2017.

אבישי ברוורמן: ופה אני שואל את השאלה - היינו בחברת חשמל, ראינו את התמונות - בכל מקום, כמו קאטו הזקן, מדוע לא מוודאים חיבור צינור נוסף של גז לחוף ממאגר תמר?

אבישי ברוורמן: פריצקי, אני מסתכל עליך, אתה זוכר את זה עוד מהעבר.

אבישי ברוורמן: 4.

אבישי ברוורמן: יש לנו את השאלה לגבי התחרות גם בשוק הגז.

אבישי ברוורמן: מהי עמדתך בסוגיה שהממונה על ההגבלים דן בה בימים אלה, של הטלת הסדר כובל על מאגרי תמר ולוויתן?

אבישי ברוורמן: 5.

אבישי ברוורמן: האם נכון בעיניך שהמדינה תפקח על מחירי הגז?

אבישי ברוורמן: 6.

אבישי ברוורמן: פנה אלי מנכ"ל פניציה לפני הדיון, כבוד השר, מדוע מתעכבת העברת גז למפעל בצפון.

אבישי ברוורמן: 7.

אבישי ברוורמן: התעשיות המתחדשות.

אבישי ברוורמן: הלוא אתה ואני – אני לא אסתיר מכם את הסוד שסילבן ואני, סילבן היה יושב-ראש אגודת הסטודנטים לפניי, אני באתי ב-90', שש-עשרה שנה להיות נשיא אוניברסיטה, באר שבע והדרום זה בנפשנו.

אבישי ברוורמן: ובאמת, לפני שמצאנו את הגז, הרבה חבר'ה, גם הרבה מאוד בדרום, התחילו להקים תעשיות מתחדשות, אנרגיה סולארית, הקמנו את המכון הגדול - במזרח התיכון בטח – אנרגיה סולארית בשדה בוקר.

אבישי ברוורמן: גורמים בתעשיית האנרגיה המתחדשת טוענים שבכל זאת, עם כל ההצהרות, משרדך לא עוזר היום לתעשייה, והשאלה היא מאוד ספציפית.

אבישי ברוורמן: מכיוון שאני חושש, ואני בטוח שאתה מצטרף לחשש הזה, שאנחנו כרגע באופוריה של הגז – ונלך, גז גז גז – בעבר אמרנו, נשקיע באנרגיה סולארית, אנרגיות רוח, נלך.

אבישי ברוורמן: כרגע, מכיוון שהגז בא, זה יורד לתחתית הסולם, ואנחנו שואלים מה אתם עושים ומדוע לא חולקו מכסות חדשות לאנרגיה סולארית.

אבישי ברוורמן: והשאלה האחרונה, הלוא מגיע לוועדה שלנו כל הנושא לגבי כיל, לגבי רותם – לא רק העובדים אלא גם הכרייה בשדה בריר.

אבישי ברוורמן: מהי עמדתך ביחס לכרייה בשדה בריר?

אבישי ברוורמן: אלה חלק מהשאלות שהעליתי כאן, ואני פותח את הדיון.

אבישי ברוורמן: אורנה, את בטח רושמת הכול לכבוד השר.

<אורנה הוזמן בכור: רשמתי הכול.

<אורנה הוזמן בכור: תאמין לי שהוא זוכר גם בלי שרשמתי.

אבישי ברוורמן: אני יודע שסילבן זוכר, חשבתי – אולי הוא עבר את גיל 50, הוא מתחיל לשכוח כבר.

<אורנה הוזמן בכור: לא, לא.

אבישי ברוורמן: קצת לא אותו דבר, היה זוכר את כל המספרים בעל-פה.

<קריאה: עדיין.

אבישי ברוורמן: רבותי, אני נותן לחבר כנסת, נציג ציבור או נציג חברה.

אבישי ברוורמן: השר פריצקי, אתה רוצה מילה אחת בתור שר בעבר?

<יוסף פריצקי: לא.

אבישי ברוורמן: לא.

אבישי ברוורמן: מי מחברי הכנסת רוצה לפתוח?

אריאל אטיאס: אתה עכשיו פתחת סדרה של שאלות.

אריאל אטיאס: חלק זה שאלות שלנו, נוסיף עוד מה נשתנה?

אריאל אטיאס: נתחיל.

אבישי ברוורמן: בוא נתחיל עם זה.

אריאל אטיאס: בדיוק.

אבישי ברוורמן: תודה רבה.

אבישי ברוורמן: אריאל, אני תמיד אוהב את ההערות שלך.

סילבן שלום: לגבי נושא המים.

סילבן שלום: המים לא ירדו שנים רבות, ואנחנו נמצאים בתפקיד תשעה חודשים.

אבישי ברוורמן: ההיריון נגמר, אתה אומר.

סילבן שלום: לא, אבל כשנכנסתי, הודעתי שתהיה הוזלה.

סילבן שלום: גם כשאני מודיע שיש הוזלה, מייד כולם כותבים: מה פתאום אתה בכלל מודיע על הוזלות, זה רשות המים – כי עוד מעט אני אגיע לרשות החשמל.

סילבן שלום: השינוי הדרמטי מאז שהייתי מנכ"ל למה שקרה עכשיו הוא שפתאום הוקמו רשויות – הסמכות אצלן, האחריות אצלך.

סילבן שלום: זאת אומרת, יכול לבוא מישהו, וכתב כבר גורם אנונימי בחברת החשמל, שחלק מהעניין שלא עשו את כל התחזוקה של הקווים, בגלל שרשות החשמל לא הכירה בסכומים האלה, ולכן לא נתנה להם את זה בתעריף.

סילבן שלום: אני אומר, זה לא נכון, אבל אם היא לא מכירה, הסמכות אצלה אבל כשזה נופל, האחריות נופלת לחברת חשמל, לשר, לכולם.

סילבן שלום: למרות זאת, אני הודעתי שאני השר, ותהיה הוזלה.

סילבן שלום: למרות שאתה תראה בכל העיתונים הכלכליים – מה פתאום, מה הוא מתערב, אסור לו, לא בסמכותו.

אבישי ברוורמן: אנחנו רוצים להוריד את המחירים.

אבישי ברוורמן: איך?

סילבן שלום: אז יפה.

סילבן שלום: קודם כול, אתה חושב שהוזלה של 5% זה עניין של מה בכך?

סילבן שלום: זוהי הוזלה משמעותית.

סילבן שלום: אתה חושב שזה דבר שעושים אותו ככה מהיד לפה?

סילבן שלום: עושים אותו.

אבישי ברוורמן: קיבלתי כבר את זה, את המחמאות ואת הדברים, אני שואל לגבי המטרה שלך, 10%–15%.

סילבן שלום: אז אמרתי.

סילבן שלום: המטרה שלי לעשות רפורמה במשק החשמל ורפורמה במשק המים, ורפורמה פירושה גם הוזלת תעריפים.

סילבן שלום: אבל, אף אחד לא האמין בכלל שתהיה הוזלת תעריפים.

סילבן שלום: הרי כשאני נכנסתי אמרו: החשמל יעלה בכך וכך, והמים יעלו בכך וכך.

סילבן שלום: בכלל אף אחד לא דיבר על כך שתהיה הוזלה.

אריאל אטיאס: אני יכול שאלת המשך?

אריאל אטיאס: זה יקל על כולם פה.

סילבן שלום: בבקשה.

אריאל אטיאס: בסוף, בארנונה, יש תעריפים לפי אוכלוסיות.

אריאל אטיאס: מים, פעם היית משלם לעירייה הכול ביחד, לפני התאגידים.

אריאל אטיאס: היו מבדילים לך – מים לחוד וארנונה לחוד.

אריאל אטיאס: בסוף, זה משאבים של המדינה.

אריאל אטיאס: אני יודע שזה מסובך, אבל כמו שארנונה הוכיחה שאפשר לעשות תעריפים דיפרנציאליים לאנשים – אני מדבר על התחתית של האוכלוסייה, עזוב אותי ממעמד הביניים והסיפורים היפים האלה – בסוף, אנשים שאין להם מה לאכול, כמו שלקחתם קבוצה ואמרתם: הקבוצה הזאת, לא ננתק להם חשמל ומים, כדי לא להפיל את זה על אחרים אנחנו נגבה את זה בצורה אחרת, יכול להיות שבמקום להוריד לכולם 5% - באמת, לי זה לא משנה אם אני משלם 5% יותר או פחות, אבל אכפת לי שהאנשים היותר חלשים, תוריד להם בגלל שאתה לא מוריד לנו, 10%, זה שווה להם הרבה יותר, ויש אפשרות לעשות את זה כמו שעושים את זה בארנונה.

אבישי ברוורמן: נכון.

אריאל אטיאס: בסוף מגיעים לאותו מקום.

אריאל אטיאס: על אותו משקל שמורידים את הארנונה, מורידים את החשמל והמים, ואז אני חושב שגם אלה שמתנגדים יברכו אותך על זה.

סילבן שלום: קודם כול, צריך להבין שברגע שמוזילים, מישהו אחר צריך לשלם את זה.

אריאל אטיאס: אתה לא מוזיל לכולם.

אריאל אטיאס: אתה מוזיל לאוכלוסיות החלשות.

סילבן שלום: לא משנה.

סילבן שלום: התעריף הוא כזה שאם אתה מוזיל ל-א', אתה צריך להשית על ב' תוספת.

סילבן שלום: מה קורה?

סילבן שלום: איפה התוספת תהיה?

סילבן שלום: במקומות החלשים יותר.

סילבן שלום: למה?

סילבן שלום: כי התאגיד הדרומי והתאגיד הצפוני, יש בהם הרבה יותר אוכלוסייה חלשה, אז האוכלוסייה הבינונית, שהיא זאת שכן משלמת וכן עושה, היא תישא בעלויות, אבל בראשון ובסביון ובהרצליה, יש שם פחות אוכלוסייה חלשה, הם ישלמו פחות.

סילבן שלום: העניין האוניברסלי כאן הוא דבר חשוב.

סילבן שלום: צריך לשקול איך אנחנו עושים – כמו שנעשה בחשמל, ועשו את זה בחשמל, מתן הנחות מסוימות לקבוצות מסוימות.

סילבן שלום: אנחנו בוחנים את הדבר הזה – תאמין לי, אתה מכיר אותי – אנחנו נעשה את זה והדברים האלה ייעשו, אנחנו נגיע לכדי הבשלה.

סילבן שלום: זה לוקח קצת זמן, צריך גם להרגיל את המערכת לכך שממצב שכל פעם רק באים, דורשים העלאה, מקבלים, דורשים העלאה, מקבלים, פתאום זה משהו אחר לגמרי.

סילבן שלום: עד היום זה לא פעל כך, זה יתחיל לפעול כך, בואו נשמור על המסגרת כדי להגיע לתוצאה הנכונה ולתוצאה המקווה.

סילבן שלום: וגם אם מישהו מקבל חיסכון של 50 שקלים בחודש או 100 שקלים בחודש, בשבילו זה סכום לא קטן.

אבישי ברוורמן: זה משמעותי.

אבישי ברוורמן: יפה.

סילבן שלום: לא קטן, ולכן מבחינה זאת זה דבר שהוא חשוב.

סילבן שלום: לגבי העניין של צינור נוסף.

סילבן שלום: צינור נוסף הוא דבר הכרחי, אבל תראה כמה היה קושי לעשות את הצינור הנוסף, עם כל הפרוצדורות ועם כל התהליכים הביורוקרטיים ותהליכי התכנון.

סילבן שלום: היה צורך לעשות את זה בחוף דור, כמו שיודעים, ובסופו של דבר הצליחו התושבים לבטל את זה.

סילבן שלום: היום רוצים להביא את זה שיהיה עוד צינור לעמק חפר.

סילבן שלום: גם שם התנגדות, בג"צים.

סילבן שלום: זה לוקח המון המון זמן.

אריאל אטיאס: יש החלטה, עם לוחות זמנים?

סילבן שלום: ודאי שיש.

סילבן שלום: הדברים האלה כבר עברו את הליכי התכנון, צריך להקים גם מתקנים אבל אנחנו מדברים גם על הצורך הזה ללוויתן, כדי שיהיה, ואז יהיה לנו צינור נוסף, ואנחנו בודקים גם את העניין של תמר.

סילבן שלום: בכל מקרה, הדבר הזה הוא דבר נדרש, הוא דבר הכרחי ואנחנו פועלים כדי שהדבר הזה יקרה.

סילבן שלום: זה תמיד מצב שבו כולם מתנגדים, ואנחנו אלה שצריכים לבוא ולאשר את זה.

אבישי ברוורמן: וחייבים להחליט.

סילבן שלום: צריכים לבוא ולאשר.

סילבן שלום: אתה יודע, אנחנו תמיד מצטיירים - - -

אריאל אטיאס: מי מממן את הצינור הזה?

סילבן שלום: החברות עצמן.

אבישי ברוורמן: הבעיה זה רק הביצוע.

אריאל אטיאס: כמה זמן לוקח לעשות דבר כזה?

סילבן שלום: שוקי, אתה רוצה לענות על זה?

<שוקי שטרן: פיתוח מאגר לוויתן, מקבלת החלטה ויציאה לדרך זה סדר גודל של בין שלוש לארבע שנים.

אריאל אטיאס: אני מדבר רק על הצינור, עזוב את מתקן הקבלה.

<שוקי שטרן: רבותי, אין רק צינור.

סילבן שלום: שוקי שטרן הוא מנהל רשות הגז.

אבישי ברוורמן: שוקי, אומרים לי שיהיו בעיות כבר לקראת 2015–2017.

אבישי ברוורמן: כרגע, מה שאתה אומר בלשון פשוטה - - -

<שוקי שטרן: לא, נשאלתי שאלה ספציפית.

אבישי ברוורמן: מה יהיה?

אבישי ברוורמן: אני מחדד את השאלה.

אבישי ברוורמן: השאלות שכל הזמן שואלים אותנו הן מה יקרה.

אבישי ברוורמן: יש תהליך, לוקח זמן, מה יקרה פה עוד מעט?

אבישי ברוורמן: לא יהיה גז לתעשייה.

<שוקי שטרן: יש שני דברים.

<שוקי שטרן: אל"ף, יש פתרונות ספציפיים לתמר, שיגדילו את היקף האספקה מתמר, לא בצורה מז'ורית, אבל בסדר גודל של 20%–25%.

<שוקי שטרן: זה הקמת מתקני דחיסה והגדלת האפשרות לספק ישירות מתמר במתקנים הקיימים, פלוס תוספת מתקנים נוספים.

אבישי ברוורמן: עם הצינור הקיים.

<שוקי שטרן: עם הצינור הקיים.

<שוקי שטרן: יש החלטה שאומרת גם צינור נוסף מתמר, והיא לא מתממשת, בין היתר, בגלל סוגיות של אחסון גז במאגר ים תטיס.

<שוקי שטרן: יש שם בעיות טכניות.

אבישי ברוורמן: את כל הדברים האלה אני מבין.

אבישי ברוורמן: השאלה רק - - -

<שוקי שטרן: צינור לבד לא מביא גז.

<שוקי שטרן: צריך מתקני הפקה נוספים, צריך צנרת נוספת, צריך מתקני טיפול.

<שוקי שטרן: ולכן, צדק השר – כרגיל, השר - -

סילבן שלום: תודה, תודה.

<שוקי שטרן: - - שצריך מתקני טיפול נוספים וצריכים להביא גז ממאגר נוסף.

<שוקי שטרן: בין לבין, כמו שצוין קודם, יש מתקן בואי להביא LNG, גז במחיר יותר יקר, אבל תינתן האפשרות לצרוך גז טבעי גם מ-LNG בטווח של המחסור בשנים 2015–2017.

אבישי ברוורמן: אם אנחנו מסתכלים כרגע, צינור נוסף, בהנחה שאפשר יהיה למצוא פתרון לגבי אתר, מתי לדעתך יהיה צינור נוסף?

אבישי ברוורמן: בטווח לפני זה אתה מדבר על שימוש בהנזלה והדברים האלה.

אבישי ברוורמן: על איזה שנים אנחנו מדברים, מתי יהיה צינור נוסף?

אריאל אטיאס: ארבע שנים מאז ההחלטה.

<שוקי שטרן: אני מניח שמתמר, אם הבעיות הטכניות ייפתרו, ניתן יהיה להביא צינור נוסף לקראת 2016, במידה וזה יתממש.

אבישי ברוורמן: זאת אומרת שיהיה צינור נוסף ב-2016?

<שוקי שטרן: אני לא אומר שיהיה צינור נוסף.

אבישי ברוורמן: אני רוצה להבין, לכן אני מנסה, כי הציבור מקשיב.

<שוקי שטרן: אני לא אומר שיהיה צינור נוסף.

<שוקי שטרן: אם ייפתרו הבעיות הטכניות שקשורות למאגר ים תטיס, וזה לא דברים שאנחנו יצרנו, זה נקבע לפני 50 מיליון שנה, דרך פעילות המאגר.

אבישי ברוורמן: אני לא מאשים אותך, אני רק שואל בשביל הציבור.

אבישי ברוורמן: השיחה, שוקי, היא לא עליך ולא על סילבן ולא עלי.

אבישי ברוורמן: השאלה היא רק על הדרך מה יקרה פה.

<שוקי שטרן: אם ייפתרו הבעיות הטכניות של מאגר "מרי B", ניתן יהיה להקים צינור נוסף לקראת שנת 2016.

<שוקי שטרן: מאגר נוסף יגיע למשק הישראלי לקראת 2017 או 2018.

<שוקי שטרן: בין לבין, לא אלמן ישראל, וכמויות גז נכבדות יגיעו למשק הישראלי.

אריאל אטיאס: לא הבנתי.

<שוקי שטרן: זה מורכב, אני מצטער.

אבישי ברוורמן: אני שואל דבר פשוט.

אבישי ברוורמן: צינור נוסף, מתי יוקם?

סילבן שלום: קודם כול, הצינור הנוכחי יוגדל ב-25% ביכולת שלו.

אבישי ברוורמן: לגבי הצינור השני, מתי הוא יוכל כבר להיות עובד, בהנחה שמתגברים על הבעיות הטכניות?

אבישי ברוורמן: יש לך הלוא מושג.

<שוקי שטרן: 2016.

אבישי ברוורמן: ב-2016 יהיה צינור נוסף?

<שוקי שטרן: אני לא אמרתי שיהיה צינור נוסף.

<שוקי שטרן: אמרתי, אם ייפתרו כל הבעיות הטכניות של ההפקה, כולל ב"מרי B".

<ערן חיימוביץ: מי צריך לפתור את הבעיות האלה?

אבישי ברוורמן: איך פותרים אותן?

אבישי ברוורמן: תראה, אני לא מבין בזה, אבל כשאני הייתי נשיא אוניברסיטה ולא הבנתי, אז אמרתי: זה כימאי, זה כך וכך, מישהו תמיד מציג פתרונות.

אבישי ברוורמן: מי שמוצא את הפתרונות, מה הוא אומר לך?

<שוקי שטרן: מהנדסי הפקה ומהנסי מאגרים בודקים עכשיו את יכולות המאגר של "מרי B".

<שוקי שטרן: תוצאות עדיין לא התקבלו.

<שוקי שטרן: לא נוכל להגיד ולתת תשובה לפני שיינתנו תוצאות.

אבישי ברוורמן: מתי תהיה לך תשובה?

<שוקי שטרן: בסדר גודל של חודשים.

<שוקי שטרן: מספר קטן של חודשים.

אבישי ברוורמן: טוב.

אבישי ברוורמן: הלאה.

סילבן שלום: "מרי B" זה אותו מאגר שמאליו התחבר מאגר תמר.

סילבן שלום: הרי אנחנו נמצאים במצב שהיינו צריכים לחבר את תמר לחוף דור.

סילבן שלום: היום אין דבר כזה בעולם.

סילבן שלום: זה הולך מהצפון, הגיע עד לאשדוד, 150 קילומטרים של התקנת גז, וחוזר.

אבישי ברוורמן: מה שנקרא, חכמי חלם.

אבישי ברוורמן: שמעתם פעם על חלם?

אריאל אטיאס: אמרת שבלי מתקני קבלה אין טעם לעשות את הצינור.

אריאל אטיאס: אני מסכים עם זה, אבל למה אי-אפשר לעבוד במקביל?

אריאל אטיאס: מתקן הקבלה, כמה זמן ייקח לכם לאשר את הכול?

<שוקי שטרן: את מתקן הקבלה באזור הצפון יאשרו לקראת אמצע 2014.

אריאל אטיאס: אוקיי.

אריאל אטיאס: אז למה אי-אפשר להתחיל עם הצינור כבר?

<שוקי שטרן: אנשים לא יכולים לגייס כסף ומימון להקמת מערכות נוספות לפני שיש ודאות – לפחות ודאות סטטוטורית – להקמת המערכות האלה.

אבישי ברוורמן: אוקיי.

אבישי ברוורמן: תודה.

אבישי ברוורמן: סילבן, לגבי תמר ולוויתן.

סילבן שלום: חבל שהוא אמר עלי שאני צודק, כי רציתי - - -

אבישי ברוורמן: אז עכשיו אתה לא יכול להגיד לו.

סילבן שלום: לא, רציתי להגיד עליו שאני באמת רוצה לברך אותו כי בעוד שבוע הוא מסיים את תפקידו, הוא ממונה על רשות הגז - -

אבישי ברוורמן: שוקי, אתה מוזמן באופן קבוע, ואז אתה משוחרר, תתחיל לבקר את משרד האנרגיה.

סילבן שלום: - - אחרי עשר שנים כי על-פי החוק, אפשר להיות רק שתי קדנציות.

סילבן שלום: הלוואי ויכול היה להמשיך כי הוא פשוט מצוין.

סילבן שלום: אני עוד זוכר אותו כראש אגף כלכלה כאשר הייתי מנכ"ל המשרד, הוא היה ראש אגף כלכלה כך שהוא ותיק מאוד במערכת ובתחום, והביא את כל הגז למדינת ישראל בצורה הכי נקייה שהייתה, בלי הפרעות, בלי תקלות, כל המערכת נכנסה לפעולה.

אבישי ברוורמן: יישר כוח.

סילבן שלום: אני רוצה לברך אותך באמת על פועלך.

סילבן שלום: באמת, זאת ההזדמנות מול פני האומה, שמצלמים עכשיו, להודות לך, לברך אותך בתפקידים הבאים שלך ולאחל לך הצלחה בהמשך.

אבישי ברוורמן: ואתה פה אורח קבוע מתי שתרצה.

<שוקי שטרן: תודה רבה.

אבישי ברוורמן: לגבי הממונה על ההגבלים והדיון לגבי הסדר כובל על מאגרי תמר ולוויתן.

סילבן שלום: אני באמת לא יודע.

סילבן שלום: דרורה, את רוצה להגיד על זה משהו?

סילבן שלום: מכירה את הנושא?

סילבן שלום: היועצת המשפטית של משרד התשתיות.

<דרורה ליפשיץ: זה לא בטיפולנו, זה בטיפולו של הממונה על ההגבלים העסקיים ואנחנו לא שותפים להחלטות שלו בעניין הזה.

<דרורה ליפשיץ: מבחינתנו, אנחנו לא מחכים להחלטות כי בשלב הזה הוארך הרישיון של לוויתן בעוד חודשיים, ובעזרת השם, בעוד חודשיים תינתן להם החזקה.

אבישי ברוורמן: תודה.

אבישי ברוורמן: לשאלות הבאות.

אבישי ברוורמן: אתה מאמין בפיקוח על מחירי הגז, או לא?

סילבן שלום: בוא אני אספר לך - עוד פעם, אתה מחזיר אותי הרבה שנים לאחור.

אבישי ברוורמן: אתה צעיר.

סילבן שלום: הפעולה הראשונה שעשיתי כשנכנסתי להיות מנכ"ל משרד האנרגיה - -

אבישי ברוורמן: עם מודעי.

סילבן שלום: - - הייתה להחזיר את הפיקוח על מחירי הגז.

אבישי ברוורמן: אני זוכר.

סילבן שלום: הגפ"מ.

סילבן שלום: אתה מדבר על הגז הטבעי או על הגפ"מ?

סילבן שלום: על הגז הביתי.

אבישי ברוורמן: נכון.

סילבן שלום: הגז הביתי – כי היו פשוט מרווחים מטורפים.

סילבן שלום: העניין הוא שבגז הביתי יש המון מאמצים שלנו להכניס תחרות.

סילבן שלום: היו אצלי השבוע קבלנים בטענה קשה כי עכשיו העברנו החלטה שלא הקבלן קובע את ספק הגז אלא הדיירים עצמם צריכים לקבוע את ספק הגז, הדיירים העתידיים שנכנסים לבניין.

סילבן שלום: והם טענו שזה המון ביורוקרטיה כי זה באחוז מסוים, ואיך אחרי זה יעשו התקשרות, וכדומה.

סילבן שלום: התברר שברגע שיש לך ספק גז, אתה לא יוצא ממנו.

סילבן שלום: למה?

סילבן שלום: גם הדיירים, בגלל הסכום הקטן מאוד של תשלום גז, כל חודש או כל חודשיים, וגם בגלל העובדה שבין החברות עצמן, הן לא נכנסות למקום שיש חברה אחרת.

סילבן שלום: יש חברה א', היא לקחה את החזקה שם, נגמר.

סילבן שלום: חברה ב' אומרת: אני לא נכנסת אליך, אתה אל תיכנס אלי, ולכן זה מייצר איזושהי בעייתיות מסוימת.

סילבן שלום: אנחנו עושים המון מאמצים להכניס שם תחרות, למרות שמדובר כביכול בעלויות זולות למשק הבית שלא מביא אותם לעשות את השינוי.

סילבן שלום: אפילו בדלק, שזה יקר, כמה באמת קופצים מתחנה לתחנה כדי לראות את ההפרשים במחיר?

אבישי ברוורמן: בבקשה.

<יורם טמיר: יורם טמיר, איגוד לשכות המסחר, ראש חטיבת חברות הגז הקטנות.

<יורם טמיר: אם יורשה לי, אדוני השר, זה 800 מיליון שקלים מדי שנה בגין פערי המחירים בין חברות גדולות לחברות קטנות.

אבישי ברוורמן: 800 מיליון.

<יורם טמיר: משלמים צרכני הגז בכל שנה.

אבישי ברוורמן: ולכן, מה אתה מציע?

<יורם טמיר: מה שאני מציע זה במקום פיקוח מחירים, לעשות שדרוג אמיתי – חקיקה ראשית – לבצר את שני הסעיפים העיקריים, 17א, 17ב, לתקנות החלפת ספק גז, ולדעתי בתוך חצי שנה, רפורמה בת 25 שנה שלא זזה, יכולה להתחיל לנוע.

אבישי ברוורמן: מאוד מעניין.

אבישי ברוורמן: תודה.

אבישי ברוורמן: השאלות האחרונות, כבוד השר, היו לגבי האנרגיה המתחדשת.

סילבן שלום: ולגבי בריר.

אבישי ברוורמן: ולגבי בריר.

אבישי ברוורמן: כמו שאמרתי, הרושם הוא שבגלל הגז - - -

סילבן שלום: אמרתי לך שאני אדבר על רשות החשמל אחר כך.

סילבן שלום: הממשלה קבעה שאנרגיות מתחדשות יהיו 10% מכלל משק האנרגיה ב-2020, אבל מי שמחליט כמה סולארי יהיה, כמה תרמו סולארי, כמה רוח, זה לא עבדך הנאמן, זה לא המשרד שאני עומד בראשו, והיא המנכ"לית שלו.

סילבן שלום: זה רשות החשמל.

סילבן שלום: רשות החשמל, היא מחליטה אם יהיה אחוז כזה או אחוז אחר, ואם יעברו מרוח לתרמו, מתרמו לסולארי, או ביומסה.

סילבן שלום: זה מצב שמבחינתי הוא גם בלתי נסבל.

סילבן שלום: בלתי נסבל.

אבישי ברוורמן: מה אתה מציע?

סילבן שלום: אני הייתי במצב אחר, כאשר אנחנו היינו צריכים לקבל את ההחלטות אז המשרד קיבל את ההחלטות, אבל כדי להגיע לשליטה במשרד, האוצר לאורך השנים הקים את הרשויות האלה.

סילבן שלום: הנה, רשות הגז למשל זה מודל מצוין לשיתוף פעולה.

סילבן שלום: אנחנו עובדים עם רשות הגז בצורה מצוינת, רשות הגז פועלת עם המשרד בצורה מצוינת.

סילבן שלום: זה גם בגלל האיש.

אבישי ברוורמן: אבל אתה יודע שיש שני דברים.

אבישי ברוורמן: הלוא אתה גם, בתור אדם שאמון על ממשל תקין - אנחנו מעוניינים שהרשויות תהיינה סטטוטוריות, לא תהיינה כפופות לשר אבל שיעבדו בתיאום עם שר.

סילבן שלום: מי קבע?

סילבן שלום: למה?

אבישי ברוורמן: זאת השאלה הבסיסית.

סילבן שלום: למה?

אבישי ברוורמן: אחרת לא צריך רשויות.

אבישי ברוורמן: צריך פשוט פקיד שיעבוד מתחת לשר.

סילבן שלום: למה?

דוד צור: סילבן, עוד יסתבר שבתור שר אוצר אתה חתמת על זה.

סילבן שלום: אתה יודע, צורי, הרבה דברים שאתה רואה מכאן אתה לא רואה משם, ואני יכול להגיד לך אפילו משהו שעכשיו מישהי פה לא תאהב – מי שעשתה את כל הכללים לטובת הרשויות האלה הייתה היועצת המשפטית של משרדי.

סילבן שלום: כשהיא הייתה היועצת המשפטית של משרד האוצר, היא עשתה את כל הכללים לטובת הרשויות האלה, בהקמה שלהן, מ-1996.

אבישי ברוורמן: זה מה שאמרנו, שאנחנו צריכים מערכת שתתכלל, כי בדרך כלל אנחנו יודעים – כל שר, יש לו את האימפריה שלו.

אבישי ברוורמן: כמה שרים שיעבדו ביחד, יבוא המשיח.

סילבן שלום: אז אני אומר, אפשר לעבוד גם בשיתוף פעולה, והוכחנו גם במים עכשיו שהורדנו את התעריפים שלנו בשיתוף פעולה.

סילבן שלום: גם עם רשות החשמל אנחנו נעבוד בשיתוף פעולה, אבל זה לא obvious.

סילבן שלום: אמר לי בכיר במשרד המשפטים – אני לא אגיד את שמו – כל מנהל רשות חשמל שנכנס, פקיעת כהונתו היא לא בתאריך שכתוב, הוא כבר התחיל את הספירה לאחור, כי כל האחרים לא גמרו בתום כהונתם, אז אני לא רוצה להיכנס לזה.

אבישי ברוורמן: יש בעיה.

אבישי ברוורמן: הבעיה זה תמרוץ כי החבר'ה שהקימו, והרבה מהם גם בנגב, את האנרגיות המתחדשות, באים אלינו – אני רואה את מר פרנס שנמצא פה, ואחרים – פשוט אומרים: רבותי, שמים אותנו אחרונים בתור.

אבישי ברוורמן: יש הצעות על 10%, אנחנו לא מקבלים את התמיכה.

אבישי ברוורמן: אנחנו פונים אליך כדי לקבל תשובה בוועדה כי אנחנו נקיים דיון בנושא.

סילבן שלום: אז אני אומר לך שאנחנו עובדים על זה, וגם כשאמרתי, שלא יבינו מכאן שכבר יש החלפה של מנהל הרשות, כי פתאום תהיה איזו כותרת או משהו בעניין הזה.

אבישי ברוורמן: חס וחלילה.

סילבן שלום: אנחנו מנסים לעבוד בשיתוף פעולה, זה עכשיו מתחיל להסתדר קצת יותר טוב ואני מאוד מקווה שנוכל להגיע לתוצאות החיוביות.

סילבן שלום: בסופו של דבר, מנהל הרשות כפוף לשר – הוא כפוף לשר – אבל בהחלטות שלו, יש לו מה שנקרא, מגוון רחב של אפשרויות.

סילבן שלום: אני מקווה שנוכל לעשות את זה ביחד כי המטרה היא כמובן להגיע לתוצאה הנכונה והמקווה.

אבישי ברוורמן: אני אתן למר פרנס, בבקשה.

<איתן פרנס: איתן פרנס, מייסד ומנהל איגוד חברות אנרגיה מתחדשת והתייעלות אנרגטית בישראל.

<איתן פרנס: אדוני השר, אין לי אלא להעריך את גודל האתגר שעומד בפניך כמי שנפל בחלקו לתכנן את משק האנרגיה של ישראל, שהוא לא מתוכנן שנים רבות.

<איתן פרנס: לנושא האנרגיה המתחדשת, ואני אגיד כמה מלים גם על ההתייעלות האנרגטית.

אבישי ברוורמן: בקצרה.

<איתן פרנס: אדוני, אני לא חושש שהמחלה ההולנדית תגיע לישראל.

<איתן פרנס: אני חושש שיהיה ביטוי חדש – "המחלה הישראלית", המחלה הישראלית של הגז, כזו שתעצור את הקדמה.

<איתן פרנס: אני חושש מהיום שבו בעולם יגידו שיש דבר כזה, ולמה אני אומר את זה?

<איתן פרנס: כי בעוד שהגז הגיע לכאן, אף אחד לא בודק מה קורה למעשה עם תחום האנרגיה המתחדשת.

<איתן פרנס: הגז למעשה מטשטש את היכולת לקבל החלטות נכונות בתחום, שצריך אותן כמו אוויר לנשימה.

<איתן פרנס: חברות שעוסקות בתחום הזה הן לא חברות אנרגיה שפועלות עשרות שנים.

<איתן פרנס: הן חברות שצריכות להעסיק עובדים, שצריכות לסגור שנה, צריכות להתחיל שנה, ואדוני, בנושא הזה אני מבקש ממך, ממש ככה, בבקשה.

אבישי ברוורמן: זאת קריאה.

אבישי ברוורמן: סילבן, מה שאומר איתן – מכיוון שבוועדה כבר כינסתי, ואני גם אקים תת ועדה לאנרגיות מתחדשות – אני קורא לך בקריאת SOS, אני מרגיש שהתעשייה של האנרגיות המתחדשות קורסת - -

סילבן שלום: לא.

אבישי ברוורמן: - - וצריך לעזור להם.

סילבן שלום: אז בוא נגיד גם את האמת.

סילבן שלום: אתה יודע מה, בסוף אין לי ברירה כי הוא מושך אותי, ואני חייב להגיב.

סילבן שלום: צריך להבין.

סילבן שלום: אנרגיות מתחדשות זה דבר חשוב, כדי שלא יהיה מקור אנרגיה אחד.

סילבן שלום: אנרגיות מתחדשות זה דבר חשוב כי זאת אנרגיה נקייה, אבל אנרגיות מתחדשות, כל הציבור צריך לדעת, מעלות את תעריף החשמל של כולנו.

סילבן שלום: כי בסופו של דבר, התעריף שהם מקבלים הוא הרבה יותר גבוה מאשר תעריף החשמל שמיוצר על-ידי החברות הפרטיות.

סילבן שלום: ולכן, הם קיבלו כאן מה שנקרא בעבר, הגנות ינוקא - -

<לאה ורון: הבטחות במחיר.

סילבן שלום: - - והם קיבלו תשואה להון שהיא תשואה מאוד מאוד גבוהה, ועכשיו מנסים קצת לצמצם, וזה בסדר.

סילבן שלום: דרך אגב, גם החברות הפרטיות שמייצרות חשמל קונבנציונלי, גם שם מצמצמים קצת את ממד הרווחיות, וגם הם קוראים וצועקים, ואני עכשיו חותם על כמה רישיונות.

<אורנה הוזמן בכור: הרישיונות קבועים כבר.

סילבן שלום: כבר קבועים, ואנרגיות מתחדשות – אני חותם כל יום על המון המון רישיונות.

סילבן שלום: אבל צריך להבין גם את זה – אנרגיות מתחדשות הן הרבה יותר יקרות מאנרגיות קונבנציונליות, בשלב הזה.

סילבן שלום: יכול להיות, ככל שהן יתפתחו יותר, המחיר שלהן ירד.

אבישי ברוורמן: הטכנולוגיה משתפרת.

סילבן שלום: מי משלם את ההפרש הזה?

סילבן שלום: הציבור, כי תעריף החשמל הופך להיות יותר גבוה.

סילבן שלום: אז אני אומר, צריך לעשות את זה בשום שכל, צריך לעשות את זה באיזון, צריך לשמור את האנרגיות המתפתחות, לעזור להן כי בסופו של דבר הן נאבקות מול ענקים – והם בדרך כלל גופים קטנים – אבל צריך גם לדעת שהאחוז הזה - - -

אבישי ברוורמן: הוא אחוז קטן.

סילבן שלום: לא.

סילבן שלום: האחוז הזה שהם קיבלו בעבר כתשואה על ההון ובהגנות ינוקא הוא גבוה מאוד, ופועלים עכשיו לצמצם אותו, וזה בסדר.

סילבן שלום: צריך לעשות את זה כי אם אנחנו רוצים להוזיל את תעריף החשמל, אנחנו צריכים לעשות את זה גם בהתייעלות משק החשמל, גם בהתייעלות חברת החשמל, גם בהכנסת יצרנים פרטיים של חשמל וגם על-ידי צמצום אותם תעריפים שניתנו בעבר לאנרגיות המתחדשות וליצרנים הפרטיים.

סילבן שלום: כל זה ביחד יביא להוזלת החשמל.

אבישי ברוורמן: תודה.

אבישי ברוורמן: איתן, משפט אחד בלבד.

<איתן פרנס: משפט אחד קצת קשה, אבל אבישי, אני חייב להגיד.

<איתן פרנס: אדוני השר, ההם האלה שאליהם אתה מתכוון אלה אזרחי מדינת ישראל, צרכני החשמל, במיוחד בפריפריה.

<איתן פרנס: אנחנו באמת איגוד חברות תעשייתי, אבל למעשה מה אנחנו מביאים כאן לשולחן?

<איתן פרנס: אנחנו מביאים את הרצון של אנשים במדינת ישראל, בעיקר בפריפריה, להיות חלק מהעוגה הזו של עשיית רווחים במשק החשמל.

סילבן שלום: מצוין.

<איתן פרנס: לא יקרה כלום אם אדם פרטי ייצר לעצמו חשמל, לא צריך לחסום את זה.

<איתן פרנס: אני בטוח שאתה מסכים עם זה.

אבישי ברוורמן: תודה רבה.

סילבן שלום: אני רוצה להיות ברור.

סילבן שלום: אני שומר על האנרגיות המתחדשות ועושה את הכול כדי שהאנרגיות המתחדשות ימשיכו לפעול, בכל התחומים, אבל צריך להבין את העניין.

אבישי ברוורמן: אתה הסברת אותו.

סילבן שלום: היום, המצב של האנרגיות המתחדשות, במצב העכשווי שלהן, זה מעמיס עלות נוספת על תעריף החשמל.

סילבן שלום: זה לא רק בתשלום ישיר, כי אנחנו, כל אחד חושב על החשמל הפרטי שלו.

סילבן שלום: אבל לא, ברגע שזה מעמיס עלויות על כלל המשק, גם ייצור כל המוצרים שאנחנו צורכים הופך להיות יקר יותר.

סילבן שלום: אנחנו משלמים גם דרך תעריף החשמל וגם דרך המוצרים.

<איתן פרנס: יש לי בקשה אחת מאדוני השר, זו הזדמנות טובה.

<איתן פרנס: אני מבקש מהשר להקים ועדת בדיקה רק לשמוע את הטענות של שתי התעשיות האלה - -

סילבן שלום: אין שום בעיה, הדבר הזה ייעשה.

סילבן שלום: המנכ"לית שלנו - - -

<איתן פרנס: - - תעשיית האנרגיה המתחדשת, תעשיית ההתייעלות האנרגטית.

אבישי ברוורמן: אדוני, תקשיב אלי.

אבישי ברוורמן: מכיוון שאני והשר, יש לנו יחסי קרבה – זה אחוות באר שבע - -

סילבן שלום: מאוד.

אבישי ברוורמן: - - אני כבר בסוף הישיבה – כבר אמרתי, כבר החלטתי על זה – אני מקים, ממנה אחד מחברי הכנסת שהוא יעמוד בראש ועדת משנה לאנרגיות מתחדשות.

אבישי ברוורמן: הוא ישב יחד אתך, את המסקנות יביא לשר, בהתייעצות, ואנחנו נתקדם.

סילבן שלום: מצוין.

סילבן שלום: בריר.

<איתן פרנס: תודה.

<לאה ורון: תציע שם, אתה לא יכול למנות.

<לאה ורון: הוועדה צריכה לאשר.

אבישי ברוורמן: אני לא יכול למנות, אני אציע שם – בסדר, הוועדה תבחר.

אבישי ברוורמן: מהי עמדתך ביחס לבריר?

אבישי ברוורמן: אתה יודע שהנושא הזה הוא חם מאוד.

סילבן שלום: איפה וירצבורגר?

סילבן שלום: וירצבורגר לא פה.

סילבן שלום: צריך כמובן חומרי גלם, ובלי חומרי גלם - - -

אבישי ברוורמן: אולי רק תסביר עוד פעם.

אבישי ברוורמן: אנחנו מדברים פה על בריר, רותם אמפרט.

דוד צור: מדברים על הניסוי.

סילבן שלום: לא, לא, לא.

אבישי ברוורמן: לא מדברים על הניסוי.

סילבן שלום: זה לא העניין של החימום בעמק האלה.

דוד צור: לא, לא, לא.

דוד צור: מדובר על כרייה ניסיונית כדי שתבדוק שמשרד הבריאות יוכל לתת חוות דעת סופית.

אבישי ברוורמן: כרגע ישנה התנגדות שהשתנתה, של משרד הבריאות, לגבי הנושא הזה.

סילבן שלום: משרד הבריאות, השרה אמרה שהיא מתנגדת.

סילבן שלום: לאחר מכן התברר שזה דבר נחוץ.

סילבן שלום: אם לא, תוך עשר שנים סוגרים את המפעלים.

אבישי ברוורמן: סוגרים את המפעל.

אבישי ברוורמן: ישבתי עם מנכ"ל כיל, זה ברור שסוגרים אותו.

סילבן שלום: אם לא יהיה לו חומר גלם, סוגרים את המפעל.

סילבן שלום: אם סוגרים את המפעל, צריך להבין שהערים באזור סמוכות על הדבר הזה.

אבישי ברוורמן: אזור באר שבע.

אבישי ברוורמן: בהחלט.

סילבן שלום: צריך לעשות את הבדיקה.

סילבן שלום: אני אומר, אנחנו צריכים גם להתחשב במשרד הבריאות.

סילבן שלום: צריכים לקחת את האיזון בסופו של דבר.

סילבן שלום: המטרה שלנו בסופו של דבר לספק חומרי גלם – כדי שיהיו כבישים, כדי שיהיה משק, כדי שתהיה אנרגיה.

סילבן שלום: כל הדברים האלה הם דברים שצריך לספק אותם.

סילבן שלום: אבל, אני גם מקבל את העניין שצריכים לשמור על הסביבה.

אבישי ברוורמן: בהחלט.

סילבן שלום: לכן, צריך את האיזון, אבל לבוא ולהגיד מראש לא, השאלה היא מה כן, מאיפה עושים את זה.

סילבן שלום: ולהגיד הכול כן בלי לעשות את ההבחנות האחרות, זה גם לא טוב.

אבישי ברוורמן: העבודה צריכה להיות עכשיו.

אבישי ברוורמן: תודה.

<דרורה ליפשיץ: מחכים עכשיו באופן פורמלי להנחיות של משרד הבריאות לצורך ביצוע הפיילוט.

אבישי ברוורמן: אני מודה לך.

אבישי ברוורמן: בבקשה, חבר הכנסת צור.

דוד צור: דווקא אני רוצה להתחיל מהסוף.

דוד צור: בעניין הפיילוט של שדה בריר, קודם כול, משרד הבריאות באמת היה אצלנו בדיונים בוועדת הפנים, ונתן חוות דעת שהיא לא חד-משמעית נגד, ואני חושב שהיא מאוד מאוד חשובה – מה שנאמר פה על-ידי השר – לעשות את האיזון הנדרש לטובת המפעלים האלה, אחרת תהיה קריסה שם של הנגב.

אבישי ברוורמן: תודה.

דוד צור: שלוש שאלות קצרות.

דוד צור: אחת, אתמול היינו בביקור בחברת חשמל ובאמת קיבלנו סקירה, שהיא גם מרשימה בהיבטי יכולת, ובטח בסופה האחרונה.

דוד צור: אני דווקא לא מאלה שמבקר אותם, אני חושב שיצאו בביקורת מהירה מדי על החברה, והם עשו שם עבודה יוצאת מהכלל.

אבישי ברוורמן: דווקא אני חושב שחברת החשמל זה הצלחה במשבר הזה – תסלח לי , סילבן, שאני אומר לך – מי שנכשל זה מנהיגות מדינת ישראל, שלא יודעת, שאין לה פק"ל איך להתנהג בחירום, שאין לה בעל בית שאומר איך עובדים ביחד.

אבישי ברוורמן: חברת חשמל עשתה עבודה מצוינת.

דוד צור: מה שמאוד מטריד היה בסקירה, גם בהינתן שייכנסו לרפורמה, החוב של ה-70 מיליארד שקלים שצוין שם, איך מתכוונים להתמודד עם זה ובאיזה ציר של זמן.

סילבן שלום: אני אענה לך.

דוד צור: שאלה נוספת, שקשורה יותר למשרד התחבורה, אבל עוד פעם, זה באיזה פינג-פונג מתגלגל גם למשרד האנרגיה ולאוצר, בנושא של שימוש בגז או חשמל לתחבורה ציבורית ולתחבורה בכלל, כדי להגדיל את כמות צריכת הגז, ובנושא המיסוי, שאנחנו מבינים שהוא הולך ונשחק.

סילבן שלום: איזה מיסוי?

דוד צור: בנושא הטבות המיסוי לאנרגיות.

דוד צור: ואולי שוקי יהיה איש בשורה ויגיד לנו בשבוע האחרון של תפקידו לגבי חלופה ימית למתקן קליטה בנושא הגז, האם זה אפשרי, האם זה נבחן.

אבישי ברוורמן: זאת אומרת, במקום.

אבישי ברוורמן: יש הלוא התנגדות של הרבה מאוד אזרחים - -

דוד צור: נכון.

אבישי ברוורמן: - - לגבי דור, עמק חפר.

אבישי ברוורמן: האם אפשר לעשות את זה בים?

דוד צור: ברור שיהיה צורך עדיין במתקן יבשתי, אבל אז לצמצם אותו באופן דרמטי.

אבישי ברוורמן: תודה.

אבישי ברוורמן: אני אבקש עכשיו בסדר הזה, בקצרה, כדי שהשר יוכל להתייחס לכל השאלות, ואנחנו נסכם.

אבישי ברוורמן: אני מבקש מערן חיימוביץ, מנכ"ל פניציה תעשיית זכוכית, משפט קצר, בבקשה, אדוני.

<ערן חיימוביץ: שלום, כבוד השר.

<ערן חיימוביץ: שתי שאלות.

<ערן חיימוביץ: דבר ראשון, התייחסות של המשרד לגבי הפעילות של ה-CNG, ואם אפשר, CNG בכלל במדינת ישראל.

אבישי ברוורמן: תסביר לציבור מה זה CNG.

<ערן חיימוביץ: Compressed natural gas.

סילבן שלום: גז דחוס.

<ערן חיימוביץ: גז דחוס.

<ערן חיימוביץ: בהקשר של פניציה, מתווה ההצלה של החברה – וזה ה-comfort שניתן גם לבעלים בזמנו – שבספטמבר, מערכת ה-CNG תעבוד.

<ערן חיימוביץ: היום אנחנו בסוף דצמבר, ואנחנו לא רואים את הסוף כרגע, ואני בבעיה עם החברה.

<ערן חיימוביץ: זה דבר ראשון.

<ערן חיימוביץ: מעבר לזה, אני מבקש התייחסות לגבי מערכת ה-CNG בכלל, ובפרט לגבי פניציה.

<ערן חיימוביץ: האם אתם מודעים לכך שהסבה של מפעלים לגז טבעי היום במדינת ישראל, לאור הרגולציה הקיימת ולאור הבקשות של הרשויות השונות – אני מדבר מפיקוד העורף, כבאות, ועד לכל דבר – עלות הסבה של מפעל בישראל היא בערך פי-חמישה ממפעל באירופה.

אבישי ברוורמן: ואתה מסביר את זה בעודף הרגולציה, מכל כיוון.

<ערן חיימוביץ: בוודאות.

אבישי ברוורמן: אין ספק.

<ערן חיימוביץ: עודף רגולציה, עודף ביטחון, עודף תקינה.

<ערן חיימוביץ: אני מבין שזה חדש, אני מבין שזה מסוכן וצריך לעשות את זה בטוח, אבל בתור מהנדס אני אומר לכם פה – עברנו את הגבולות.

<ערן חיימוביץ: זה מתבטא גם בזמן, מתבטא בכסף שהמשקיעים משלמים, ואני בטוח שבדרך יהיו הרבה חללים.

<ערן חיימוביץ: הרבה חברות ייפלו בדרך, זה פשוט לא יביא את התוצאה, וזה תשתית.

אבישי ברוורמן: תודה רבה, ערן.

<ערן חיימוביץ: דבר נוסף, אני מבין שב-2016 לא יהיה מספיק גז במדינה – מהתשובות פה סביב השולחן.

אבישי ברוורמן: שוקי, עדיין, אמרתי לך – לא יצאתי אופטימי מהתשובה שלך.

<ערן חיימוביץ: אני יוצא חרד מפה.

<ערן חיימוביץ: בסופו של דבר, אני מבין שיש בג"צים וכו', אבל בסוף, שלטון צריך להתחייב ובסוף לבצע, וגם אם זה קשה לחלק מהתושבים במדינה, אני מבין שאף אחד לא רוצה את זה לידו – אגב, אני תושב זיכרון, אף אחד לא רוצה את הגז לידו, זה בסדר, אנחנו מדינה קטנה וצפופה – אבל זה בדיוק אחריות שלטונית, לקחת החלטה ולבצע, ותשתית היא על המדינה.

<ערן חיימוביץ: מדינה חייבת לעשות את זה.

אבישי ברוורמן: תודה, ערן, השר עוד מעט צריך לצאת.

אבישי ברוורמן: 30 שניות למאיה יעקבס, מנכ"ל עמותת צלול; ליאור טימור, כתבנו בערוץ-10 שאנחנו רוצים שערוץ-10 ימשיך ויתקיים, הכל כלול; עורך-דין נפתלי גור-אריה, והשר יענה על כל השאלות ויסכם.

אבישי ברוורמן: תודה, אני אסכם.

<מאיה יעקבס: אני שמעתי ברוב קשב, אתם עשיתם עבודה מאוד מרשימה בתשעת החודשים האחרונים בכל מה שקשור במשק האנרגיה ופיתוח משק האנרגיה.

<מאיה יעקבס: דבר אחד מאוד חסר לי, וזה איזושהי התייחסות לנושא הגנת הסביבה בתחום הקידוחים.

<מאיה יעקבס: המשרד שלכם אמון על פיתוח משק האנרגיה, אבל אתם גם אלה שאחראים על כל מה שקשור בהגנת הסביבה, לפחות באופן פורמלי, וזאת למרות ש - - -

אבישי ברוורמן: מאיה, תחדדי.

אבישי ברוורמן: דוגמה ספציפית.

<מאיה יעקבס: אוקיי.

<מאיה יעקבס: כמה דברים.

<מאיה יעקבס: אחד, אנחנו רוצים הפרדת סמכויות בין משרד האנרגיה לבין המשרד להגנת הסביבה כדי שהמשרד להגנת הסביבה יהיה זה שמטפל בנושא הסביבה.

<מאיה יעקבס: ברור לנו שאתם צריכים לעודד את פיתוח משק האנרגיה, אבל מישהו גם צריך לשמור על הגנת הסביבה, ויש כאן ניגוד אינטרסים.

<מאיה יעקבס: חשוב לי מאוד להגיד דווקא פה, בפורום הזה של ועדת כלכלה, שהמשמעות של דליפת נפט בעיקר, אבל גם לגז יש השלכות, תפגע ביכולת להתפיל מים.

אבישי ברוורמן: אין ספק.

אבישי ברוורמן: כלכלית זה אסון.

<מאיה יעקבס: הנושאים הם חשובים גם דווקא למשרד האנרגיה.

אבישי ברוורמן: בהחלט.

<מאיה יעקבס: כי ייצור חשמל ייפגע – עם כל מתקני החשמל לאורך החופים, והתפלת המים תיפגע - -

אבישי ברוורמן: ברור.

אבישי ברוורמן: את שואלת איך מתפקדים יחד כלכלה ואנרגיה.

<מאיה יעקבס: - - והכלכלה תיפגע קשות.

<מאיה יעקבס: זה הדבר הראשון.

אבישי ברוורמן: סילבן, אני לא רוצה לפגוע בעמיר פרץ, אבל אולי נוסיף לך – כל כך הרבה תיקים יש לך – את הגנת הסביבה.

<מאיה יעקבס: לא.

<מאיה יעקבס: סליחה, עוד דבר אחד בנושא של שיתוף ציבור, זה מתייחס להרבה דברים שעלו פה.

<מאיה יעקבס: נכון, יש ביקורת של הציבור על כל מיני דברים – זה נורא יפה להגיד שהציבור רוצה את התהליכים.

<מאיה יעקבס: בעולם נהוג לעשות שיתוף ציבור בשלבים מוקדמים יותר, לפני שמגיעים ל-money time, ואז אין לחץ של זמן, וזה יהיה win-win situation.

אבישי ברוורמן: יפה.

אבישי ברוורמן: למה הלכנו לבג"ץ על הגז?

אבישי ברוורמן: כי רצינו את זה פה.

אבישי ברוורמן: הלאה, נקודה אחרונה.

<מאיה יעקבס: נקודה אחרונה, אני מציגה לכם פה את הדירקטיבה האירופאית לקידוחי גז ונפט בים.

<מאיה יעקבס: זה אומץ ביולי השנה על-ידי כל מדינות אירופה.

<מאיה יעקבס: אנחנו ממליצים גם לממשלת ישראל לאמץ את הדירקטיבה הזאת.

<מאיה יעקבס: היא מתייחסת בעצם לכל הנקודות כמעט שנמנו בדוח מבקר המדינה האחרון.

אבישי ברוורמן: תעבירי לכולנו.

אבישי ברוורמן: תודה רבה.

<מאיה יעקבס: אני אעביר לכם, ותודה רבה.

אבישי ברוורמן: ליאור טימור, ערוץ-10, הכל כלול.

אבישי ברוורמן: בקצרה.

<ליאור טימור: קודם כול, תודה רבה.

<ליאור טימור: זה לא מובן מאליו שנותנים פה לדבר, ואני מנצל את ההזדמנות הזאת, כבוד השר, לפנות אליך – מר ברוורמן כבר שמע את טענותינו, שטחנו אותם.

סילבן שלום: מי זה אנחנו?

<ליאור טימור: תוכנית הכל כלול, ערוץ-10, אבל חשוב לי להבהיר פה – אנחנו לא מייצגים כאן תוכנית טלוויזיה.

<ליאור טימור: אנחנו בעצם הקול הזועק של עשרות אלפי פניות שאנחנו מקבלים במהלך חודש וחצי, סך הכול חודש וחצי שאנחנו מתעסקים בנושא הזה.

<ליאור טימור: אני מדבר אתך בשפה ששנינו מכירים, סילבן, גם אני וגם אתה מכירים את עולם הכדורגל.

אבישי ברוורמן: ואני לא מכיר?

אבישי ברוורמן: מה האפליה הזו?

<ליאור טימור: בוודאי.

<ליאור טימור: לא רק אתה, כל הצופים שלנו מכירים.

<ליאור טימור: יש את תחום השיפוט, בתחום השיפוט יש את חוק ההיגיון.

סילבן שלום: תאחל לי בהצלחה היום בערב, קודם כול.

<ליאור טימור: שיהיה לכם בהצלחה.

<ליאור טימור: אני לובש חולצה שאתה לא אוהב אולי, אבל כן - - -

דוד צור: הצלחה שלך זה לא בהכרח הצלחה שלנו.

אבישי ברוורמן: חבר'ה, נעזוב את בית"ר והפועל ומכבי, אנחנו פה בעניינים רציניים.

אבישי ברוורמן: הלאה.

סילבן שלום: אבל היום הפועל באר שבע נגד בית"ר ירושלים.

אבישי ברוורמן: אני יודע, אני יודע.

אבישי ברוורמן: אמרתי, עזוב הפועל ובית"ר.

אבישי ברוורמן: כבר בזבזת 30 שניות.

<ליאור טימור: שום קשר בין החולצה לקבוצה שמשחקת נגדכם הערב.

<ליאור טימור: יש חוק היגיון בשיפוט בכדורגל, ואני טוען, ואנחנו טוענים – וזו פנייה אליך, אדוני – שחוק ההיגיון הזה לא ממש קיים בהתנהלויות של תאגידי המים, אם זה אטימות קלוקלת לכל האזרחים, אני חושב שפה יש לכם מקום לטפל בזה, בייחוד לך.

<ליאור טימור: אטימות שאומרת לאנשים שמקבלים חשבונות של 6,000 שקל, 17,000 שקלים, 1,500 שקל – שהם לא יודעים למי לפנות, שפונים לתאגידי המים ומפנים אותם - - -

אבישי ברוורמן: שאין להם כתובת.

<ליאור טימור: שאין להם כתובת לאף אחד.

אבישי ברוורמן: ליאור, תודה רבה.

<ליאור טימור: משפט אחרון.

<ליאור טימור: הטיפול הוא מאוד קלוקל, אין למי לפנות.

<ליאור טימור: מעבר לזה, דיברנו על תאגידי המים, אני שמח שאתה מזכיר פה שאתם רוצים לצמצם אותם ל-11 תאגידים, אבל אני חייב לציין בפניך – ומר ברוורמן גם יודע את הבעיה הזאת – אנחנו לפני חודש כבר פנינו, למען האמת לפני 38 ימים פנינו לעמותה לחופש המידע בתביעה לרשות המים לקבל דוחות מסודרים.

<ליאור טימור: מדובר בתאגידים ציבוריים, הם מחויבים - - -

אבישי ברוורמן: ועדיין לא העבירו?

<ליאור טימור: עדיין לא העבירו לנו שום דבר.

אבישי ברוורמן: אנחנו גם מצפים, אני ביקשתי את זה.

<ליאור טימור: 38 ימים.

<ליאור טימור: שום דוחות מסודרים, כולל עלויות שכר וכו'.

אבישי ברוורמן: אנא תפעיל את השפעתך בנושא.

<ליאור טימור: יש כאן שמונה ימים שהם מעבר לחוק.

<ליאור טימור: על-פי החוק, תוך 30 יום חייבים להגיש אותם.

אבישי ברוורמן: תודה רבה.

אבישי ברוורמן: נפתלי גור-אריה אחרון, והשר מגיב.

אבישי ברוורמן: נפתלי, את מי אתה מייצג?

<נפתלי גור אריה: את העניין.

סילבן שלום: אבל מעבר לזה?

<נפתלי גור אריה: אני קיבלתי לאחרונה מידע פנים.

אבישי ברוורמן: רגע, מי אתה?

אבישי ברוורמן: אתה אזרח.

<נפתלי גור אריה: אזרח.

<נפתלי גור אריה: עורך-דין נפתלי גור-אריה.

אבישי ברוורמן: בבקשה.

אבישי ברוורמן: דבר.

<נפתלי גור אריה: קיבלתי לאחרונה מידע שלא פורסם ושמתייחס לקריעת כבלי המתח העילי והמתח הגבוה.

<נפתלי גור אריה: ובכן, המידע שהגיע אלי הוא כזה.

<נפתלי גור אריה: במשך יומיים של שלג בינוני נקרעו כ-60 קילומטרים כבלים של מתח עילי ומתח גבוה.

<נפתלי גור אריה: מתברר, שזה לא העצים ולא שום דבר אחר.

<נפתלי גור אריה: חברת החשמל החליפה לאחרונה את כבלי המתח מנחושת לאלומיניום.

<נפתלי גור אריה: מקדם הקריעה של האלומיניום נמוך יותר ממקדם הקריעה של הנחושת, ולכן הכבלים חלשים יותר.

אבישי ברוורמן: נפתלי, תקשיב.

אבישי ברוורמן: לא יושבת פה חברת חשמל.

<נפתלי גור אריה: יש פה חברת חשמל.

אבישי ברוורמן: יש?

סילבן שלום: לא.

<לאה ורון: ד"ר דוד אלמקיאס.

אבישי ברוורמן: נכון, דוד פה.

אבישי ברוורמן: מה שאני מציע – ההערה הזאת היא מאוד חשובה.

אבישי ברוורמן: מכיוון שהוא לא מתמצא בנושא הזה - - -

<נפתלי גור אריה: הוא שר האנרגיה.

<נפתלי גור אריה: חוק משק החשמל נמצא תחת פיקוחו.

אבישי ברוורמן: לא, לא, אבל דיברנו על תקלה בסופה.

אבישי ברוורמן: את הנושא הזה אתה מעביר לי.

אבישי ברוורמן: מייד בסוף הישיבה אני מצלצל ליפתח רון-טל, יושב-ראש חברת חשמל.

<נפתלי גור אריה: ולאלי גליקמן.

אבישי ברוורמן: ולאלי גליקמן, המנכ"ל, ואני מבקש תשובה.

אבישי ברוורמן: אם התשובה לא מספקת אותי, אנחנו גם נעשה פה דיון.

אבישי ברוורמן: תודה.

<נפתלי גור אריה: יש גם נקודות נוספות.

אבישי ברוורמן: גמרנו.

אבישי ברוורמן: כבוד השר, תתייחס לשאלות, חבר הכנסת צור, ואני אסכם.

אבישי ברוורמן: תודה.

<לאה ורון: תשאיר חצי דקה לנציגים של הדלק, שאף אחד מהם לא דיבר.

<לאה ורון: אני רואה פה את מתי יצחק, הוא ביקש.

אבישי ברוורמן: מתי.

<נפתלי גור אריה: כבוד היושב-ראש, יש לי נקודות נוספות, אני רוצה לומר אותן בקצרה.

אבישי ברוורמן: לא עכשיו.

אבישי ברוורמן: התחלת עם הסיפור הזה, הוא סיפור כבד.

<נפתלי גור אריה: הוא סיפור כבד, אבל גם הנקודות הנוספות, אני אומר רק בתמצית.

אבישי ברוורמן: בבקשה.

<נפתלי גור אריה: כבודו נגע בזה באחד המקומות שראיתי באינטרנט בעניין הפתרונות לזמן חירום.

<נפתלי גור אריה: לחברת החשמל אין דימוי של שינוע גנרטורים לזמן חירום.

<נפתלי גור אריה: הם לא מדמים מצבי חירום.

אבישי ברוורמן: אדוני.

אבישי ברוורמן: מר גור-אריה, תעביר לי בכתב.

אבישי ברוורמן: לא רק שאני מייד מדבר ומעביר את זה ליושב-ראש חברת חשמל.

אבישי ברוורמן: אם זה לא מספק אותי, אנחנו נזמן דיון מיוחד ואתה תפתח אותו.

אבישי ברוורמן: בבקשה, מתי יצחק.

<נפתלי גור אריה: תודה.

<מתי יצחק: אנחנו מארגון סוכנים בעלי תחנות דלק.

<מתי יצחק: דובר פה ככה דרך אגב על נושא דלקן אוניברסלי.

<מתי יצחק: אני מבקש להבהיר שהנושא הזה כבר 14 שנה, והנושא עובר ממקום למקום.

<מתי יצחק: הייתה פה ועדת תקינה עם חן בר-יוסף, והוא אמר שנושא ההצפנה הוא פתיר.

<מתי יצחק: היום אתה אומר לנו משהו חדש, שהיום זה לא פתיר ועדיין ממתינים עוד חודש ועוד חודשיים, ייקח עוד שנה.

<מתי יצחק: מפליא אותנו לדעת למה הנושא של הדלקן האוניברסלי נמשך כל כך הרבה זמן.

אבישי ברוורמן: חן, הבקשה שלי, מייד כשהישיבה מסתיימת עוד עשר דקות, אתה יושב אתם יחד.

אבישי ברוורמן: אני רוצה לראות שהוא מבין מה אתה אומר, ואני רוצה לעקוב אחרי זה בוועדת הכלכלה, יחד עם צורי וכל החברים.

<חן בר-יוסף: לא אמרנו שזה לא פתיר.

אבישי ברוורמן: כבוד השר.

<לאה ורון: תעשו את הישיבה כמו שביקש אתכם היושב-ראש, אחרי הישיבה.

אבישי ברוורמן: בחן ובתבונה.

אבישי ברוורמן: בבקשה, אדוני השר.

סילבן שלום: אתה דיברת על מצבה של חברת החשמל.

סילבן שלום: אני יכול להגיד לך, אני פעם הייתי יושב-ראש חברת החשמל.

סילבן שלום: החברה הזאת הייתה חברה רווחית, יציבה פיננסית, עם דירוג אשראי של Triple A, ולא נזקקה לערבות מדינה כדי לגייס כספים.

סילבן שלום: היום היא מפסידה, יש לה חובות של עשרות מיליארדי שקלים, הדירוג שלה ירד ל- BB, וכמעט לא יכולה לגייס כספים.

סילבן שלום: אמרתי כשנכנסתי לתפקידי, שבחברה פרטית כל המנהלים היו עפים.

<נפתלי גור אריה: כל הדירקטוריון.

סילבן שלום: דירקטוריון, אם אתה לא יודע כעורך-דין – אני עורך-דין זוטר, אתה עורך-דין בכיר – דירקטוריון זה מנהלים, זה מועצת מנהלים.

סילבן שלום: אבל, צריך גם לבחון איך הגיעו לזה.

סילבן שלום: אז אני לא יכול להגיד שהכול זה רשות החשמל, שהוקמה ב-96', בדיוק באותם מועדים, אבל אין ספק שכל השנים, כל אחד תרם את חלקו בתרומה לא חיובית לעניין שהמצב הזה הגיע אליו, ואנחנו צריכים לתקן את זה, וצריכים לתקן את זה מהיסוד.

סילבן שלום: צריכים לעשות את הפעולה, רק כמו שאמרתי - הסמכות ברשות החשמל, האחריות אצלי.

סילבן שלום: אותו דבר בנוגע למים.

סילבן שלום: אני יכול לפנות לתאגידים?

סילבן שלום: יש רשות מים, חוק רשות המים, גוף עצמאי, הם הממונים על התאגידים, הם אלה שנותנים להם את ההנחיות, את האישורים, את הכול.

סילבן שלום: במרכאות, מי זה השר בכלל?

סילבן שלום: זה הרי דבר הזוי מה שקרה פה בשנים האלה.

<לאה ורון: נכון מאוד.

סילבן שלום: הזוי.

סילבן שלום: אבל האחריות היא פה.

אבישי ברוורמן: אחריות בלי סמכות.

סילבן שלום: הסמכות היא במקום אחר.

סילבן שלום: שם יש סמכות ואין אחריות.

סילבן שלום: מה זה משנה, מחליטים כך, מחליטים אחרת.

סילבן שלום: אותו דבר באנרגיות המתחדשות.

סילבן שלום: אני מחליט כמה יהיה רוח, כמה יהיה סולארי?

סילבן שלום: כאשר יש רצון לייצר בפריפריה – שאני תומך בזה תמיכה מוחלטת, ועשיתי את זה בעבר כשר לפיתוח הנגב והגליל, ונלחמתי ועשיתי כדי שזה יהיה.

<נפתלי גור אריה: אבל כבודו יכול להקים ועדת בדיקה ממשלתית - - -

סילבן שלום: כל ועדות הבדיקה – עזוב אותי מוועדות בדיקה.

אבישי ברוורמן: רבותי.

סילבן שלום: זה חלק מהותי מהעניין, אבל אנחנו נעשה.

סילבן שלום: למרות זאת, אני מתערב.

סילבן שלום: וכותבים – מה פתאום, אין לו סמכות, מה פתאום הוא מתערב.

סילבן שלום: אתה יודע, כל היום אני חוטף - -

<קריאה: יש סמכות.

סילבן שלום: - - אבל אין דבר, אנחנו נעשה את זה.

סילבן שלום: לגבי העניין של גז לתחבורה.

סילבן שלום: איטליה היא מדינה מאוד מאוד מרכזית בתחום הזה, היינו שם, נפגשנו עם ראשי פיאט – משלחת ישראלית גדולה יצאה לשם, הם באו לפה.

סילבן שלום: אנחנו עשינו את כל התקנות הנדרשות.

סילבן שלום: אני עוד כשר אוצר הכנסתי את החברה הראשונה של הגז – לא זוכר את השם שלהם – נכנסו לתוך העניין הזה כדי שיהיה אפשר לעשות גז לתחבורה, אבל אנחנו מחכים – אתה באת בדיוק מהמקום – אנחנו מחכים לניסוי של המשטרה, של ביטחון פנים, מתי הוא יהיה?

<אורנה הוזמן בכור: בפברואר.

סילבן שלום: בפברואר.

סילבן שלום: למה?

סילבן שלום: הטענה היא שבאוטובוסים, הפיצוץ – אם יהיה חס וחלילה, כמו שהיה אתמול בבת ים – יכול להיות הרבה יותר משמעותי.

סילבן שלום: הדברים האלה כמובן - -

אבישי ברוורמן: נבחנים.

סילבן שלום: - - נבדקים ונבחנים, ואנחנו נעשה את זה.

סילבן שלום: לגבי הכרייה, אתה קיבלת תשובות.

דוד צור: לגבי מתקן הקליטה בים.

סילבן שלום: לגבי עניין המתקן בים – יוכל גם שוקי לענות.

סילבן שלום: המטרה היא לעשות את כל האופציות כדי שתהיה לנו הצורה הטובה ביותר, הזולה ביותר, המהירה ביותר.

סילבן שלום: אם אפשר לעשות את זה בים – זה יהיה בים.

סילבן שלום: אנחנו צריכים להכין את הרגולציה לגבי כל האפשרויות כולן, שתהיה גם אפשרות כזאת וגם אפשרות אחרת.

סילבן שלום: אם יהיו לנו מתקני הנזלה גם על החוף, זה כמובן דבר שעוזר.

סילבן שלום: אם הם יהיו בים, יש את כל האופציות, הן נבחנות.

סילבן שלום: כרגע אנחנו עושים את הרגולציה - -

אבישי ברוורמן: צריך להחליט ולבצע.

סילבן שלום: - - שתהיה אפשרות לגבי כל הדברים, אבל שוקי אם ירצה, ירחיב.

סילבן שלום: לגבי CNG, גם כאן, זה לא דבר שנבחן – לא יודע מי אמר לך בזמנו שזה יהיה בספטמבר, יכול להיות בעבר.

אבישי ברוורמן: מר חיימוביץ'.

<ערן חיימוביץ: זה מה שנסגר בזמנו.

סילבן שלום: אבל זה לא דבר שנבחן בעולם.

סילבן שלום: הקנדים אומרים שהם יודעים לעשות את זה.

סילבן שלום: זה לא בדיוק דבר שהוא מקובל בעולם.

סילבן שלום: אנחנו גם בוחנים.

סילבן שלום: אם ירצו כאן החברים, יוסיפו איזה מילה.

<ערן חיימוביץ: קיים בכל העולם.

סילבן שלום: לא.

אבישי ברוורמן: ערן, תעביר לי את זה בכתב.

אבישי ברוורמן: אם אני רואה שזה כך, אני מעביר את זה מייד לאורנה, אורנה מעבירה את זה לשר.

אבישי ברוורמן: נכון, אורנה?

אבישי ברוורמן: אפילו מחר.

<אורנה הוזמן בכור: הוא יקבל תשובות.

אבישי ברוורמן: מייד תעביר לי נייר.

אבישי ברוורמן: יופי.

סילבן שלום: לגבי העניין של אספקת גז ב-2016, אני חושב ששוקי ענה.

אבישי ברוורמן: שוקי, הנייר הזה אצלך כבר.

<שוקי שטרן: יש נייר אחד אצלי, כן.

אבישי ברוורמן: מה שהוא העביר לך לגבי ה-CNG.

סילבן שלום: אני תיכף אתן להם לעשות את ההרחבה.

סילבן שלום: אני פשוט חייב לצאת, יש לנו גם ישיבות סיעה וכל הדברים האלה.

סילבן שלום: אנחנו כבר יושבים שעה וחצי, ואני שמח.

סילבן שלום: אני מוכן לבוא לעוד ישיבה אם תרצה, אין לי שום בעיה.

אבישי ברוורמן: אני יודע שאתה תבוא כשאנחנו מזמנים אותך.

סילבן שלום: אז אני אשמח לבוא ולעשות את זה.

סילבן שלום: לגבי העניין של איכות הסביבה.

אבישי ברוורמן: הפעם הזאת ביבי לא ייתן לך עוד תיק, מספיק תיקים קיבלת.

אבישי ברוורמן: נעזוב את זה.

<מאיה יעקבס: אנחנו רוצים הפרדת סמכויות, לא לתת לו את כל הסמכויות, וגם שיהיה לכם כוח-אדם מיומן יותר.

<מאיה יעקבס: אתם פרסמתם את ההנחיות הסביבתיות לקידוחים בשבוע שעבר עם ארבעה סעיפים מרכזיים חסרים, ובאיחור של שנה וחצי בגלל שיש רק שני אנשים שמתעסקים בזה, כשעד לפני שבועיים-שלושה זה היה בן-אדם אחד, אילן ניסים.

סילבן שלום: שתדעי, שבכל משרד האנרגיה והמים, במים עוסקים שלושה אנשים.

<מאיה יעקבס: נושא הסביבה הוא אקוטי, וחייבים עוד אנשים.

סילבן שלום: נושא המים הוא לא פחות אקוטי, ויש הרבה מאוד דברים.

סילבן שלום: המשרדים הם משרדים קטנים, מצומצמים, אלה משרדי מטה שאין להם הרבה כוח-אדם והם פועלים באופן הזה.

סילבן שלום: אם יהיה יותר כוח-אדם, כמובן הדברים האלה ייעשו, אבל גם כאן, אם תרצי, ייתנו לך תשובה.

<מאיה יעקבס: כוח-אדם מיומן גם.

<מאיה יעקבס: הנושא של הקידוחים הוא בן עשרות שנים.

סילבן שלום: מאיה, ייתנו לך תשובה בעניין הזה.

סילבן שלום: לגבי העניין של החשמל, הם לא נמצאים כאן.

סילבן שלום: אם ירצה דוד, יענה.

אבישי ברוורמן: אנחנו כבר נעשה את זה.

סילבן שלום: יש על זה אמירות כאלה, אמירות אחרות.

אבישי ברוורמן: אני ביקשתי שהוא יעביר לי את זה, ותדונו.

סילבן שלום: מתי, לגבי העניין של הדלקן, אני אעשה את הכול שיהיה את הדלקן הזה, והוא יהיה וזה יאפשר לכולם להיכנס לכל מקום.

אבישי ברוורמן: יופי.

סילבן שלום: זה חלק מהרפורמה שאנחנו נעשה גם במשק הדלק.

סילבן שלום: אני רוצה להודות לכולם.

סילבן שלום: לך כמובן על הניהול המצוין ועל הידע הרב שיש לך בכל תחום, וגם בתחום הזה, מתברר, ואני רוצה להודות לכל מי שהגיע.

סילבן שלום: ואם תרצו, שוקי, סשה ואורנה יתנו לכם פה את התשובות.

אבישי ברוורמן: סילבן, לפני שאתה קם, אנחנו מסכמים.

אבישי ברוורמן: אני קודם כול מודה לך, אדוני השר, לצוות ולכל מי שבא.

אבישי ברוורמן: אנחנו, ועדת הכלכלה, נעקוב אחרי כל הדברים כדי שהדברים יהיו - לתת לך את הגיבוי שצריך וליצור לך את התמריצים מול החסמים, במידת האפשר.

אבישי ברוורמן: אני גם אודיע לך, ואתה יודע שבימים הקרובים יועברו במסגרת דין הרציפות שתי הצעות חוק חשובות בתחום הדלק ובתחום הגז לבישול בוועדת הכלכלה.

אבישי ברוורמן: הוועדה בראשותי תבחן ותקדם את הצעות החוק, ואנחנו נמשיך.

סילבן שלום: אני רוצה להודות גם ללאה.

סילבן שלום: אנחנו עברנו כאן את כל הגלגולים האפשריים.

אבישי ברוורמן: בלי לאה ואתי אין רציפות בכנסת ואין חוכמה בכנסת.

סילבן שלום: כל הגלגולים האפשריים בוועדה הזאת.

אבישי ברוורמן: רבותי, אני מאוד מודה לכם.

סילבן שלום: תודה רבה.

אבישי ברוורמן: תודה רבה, הישיבה נעולה.